
Πρόλογος στη γερμανική έκδοση του 1872 


Η «Ένωση των Κομμουνιστών», µια διεθνής εργατική ένωση, που στις 
τότε συνθήκες μπορούσε φυσικά να είναι μονάχα μυστική, ανέθεσε 
στους υποφαινόμενους, στο συνέδριο που έγινε στο Λονδίνο τον 
Νοέμβριο του 1847, να συντάξουν ένα λεπτομερές θεωρητικό και 
πρακτικό πρόγραμμα του κόμματος, που να απευθύνεται στο κοινό. Έτσι 
προέκυψε το παρακάτω «Μανιφέστο» που το χειρόγραφο του ταξίδεψε 
στο Λονδίνο για να τυπωθεί, λίγες βδομάδες πριν από την επανάσταση 
του Φεβρουαρίου. Εκδόθηκε πρώτα στα γερμανικά και τυπώθηκε 
τουλάχιστον σε δώδεκα διαφορετικές εκδόσεις σ᾽ αυτή τη γλώσσα, στη 
Γερμανία, την Αγγλία και την Αμερική. Στα αγγλικά, για πρώτη φορά 
κυκλοφόρησε το 1850 στο Λονδίνο, στον «Κόκκινο Δημοκράτη», 
μεταφρασμένο από τη δεσποινίδα Έλεν Μάκφαρλεϊν και το 1571 βγήκε 
στην Αμερική τουλάχιστον σε τρεις διαφορετικές μεταφράσεις. Στα 
γαλλικά βγήκε για πρώτη φορά στο Παρίσι, λίγο πριν από την εξέγερση 
τον Ιουνίου του 1845, και πρόσφατα δημοσιεύτηκε στο «Σοσιαλιστή της 
Νέας Υόρκης». Ετοιμάζεται τώρα µια άλλη μετάφραση. Στα πολωνικά 
βγήκε στο Λονδίνο λίγο µετά την πρώτη γερμανική έκδοση. Στα ρωσικά 
βγήκε στη Γενεύη στη δεκαετία του 1860-70. Και στα δανικά 
μεταφράστηκε επίσης αμέσως µετά την ἐκδοσή του. 

Όσο κι αν έχουν αλλάξει οι συνθήκες τα τελευταία εἰκοσι πέντε 
χρόνια, οἱ γενικές αρχές που αναπτύχθηκαν σε αυτό το «Μανιφέστο» 
παραμένουν, συνολικά, εντελώς σωστές και σήμερα. Μερικά σηµεία θα 
μπορούσαν εδώ κι εκεί να διορθωθούν. Η πρακτική εφαρμογή αυτών τῶν 
αρχών, διακηρύσσει το ίδιο το «Μανιφέστο», θα εξαρτηθεί οπουδήποτε 
και ανά πάσα στιγµή από τις ιστορικές συνθήκες, και γι’ αυτό δεν δίνεται 
ιδιαίτερη έµφαση στα επαναστατικά µέτρα, που προτείνονται στο τέλος 
της Ενότητας Π. Αυτό το μέρος σήμερα θα το παρουσιάζαµε 
διαφορετικό από πολλές απόψεις. Εν όψει της τεράστιας ανάπτυξης της 
μεγάλης βιομηχανίας τα τελευταία είκοσι πέντε χρόνια και της 
κομματικής οργάνωσης της εργατικής τάξης που προοδεύει μαζί της, 
ενόψει των πρακτικών εμπειριών, της πρώτης της επανάστασης του 
Φεβρουαρίου και πολύ περισσότερο ακόμα της Κομμούνας του 
Παρισιού, όπου για πρώτη φορά το προλεταριάτο κράτησε την πολιτική 
εξουσία για δύο μήνες, σήµερα αυτό το πρόγραµµα είναι εν μέρει 
ξεπερασμένο. Η Κομμούνα, ιδίως, απέδειξε ότι «η εργατική τάξη δεν 
μπορεί να πάρει στα χέρια της την έτοιμη κρατική μηχανή και να τη 
βάλει σε κίνηση για τους δικούς της σκοπούς» (Βλέπε τον «Ο εμφύλιος 
πόλεμο στη Γαλλία, έκκληση του Γενικού Συμβουλίου της Διεθνούς 
Ένωσης των Εργατών», γερμανική έκδοση, σελ.19, όπου αναπτύσσεται 
πιο διεξοδικά). Ακόμα, είναι αυτονόητο ότι, για σήμερα, η κριτική της 
σοσιαλιστικής φιλολογίας παρουσιάζει κενά, γιατί σταματάει ως το 1847: 
επίσης ότι οι παρατηρήσεις για τη στάση των κομμουνιστών απέναντι 
στα διάφορα κόμματα της αντιπολίτευσης (Ενότητα ΙΝ) αν και εξακο- 

λουθούν ακόµα και σήµερα να είναι ακριβείς στις γενικές γραμμές τους, 
σήμερα είναι ξεπερασμένες στην εκτέλεσή τους γιατί η πολιτική 
κατάσταση έχει αλλάξει τελείως και η ιστορική εξέλιξη έχει εξαλείψει τα 
περισσότερα από τα κόμματα που απαριθµούνται εκεί. 

Παρ᾽ όλα αυτά το «Μανιφέστο» είναι ένα ιστορικό ντοκουμέντο που 
δεν έχουµε πια το δικαίωµα να το αλλάξουμε. Μπορεί µια μεταγενέστερη 
έκδοση να βγει συνοδευµένη από µια εισαγωγή, που θα γεφυρώσει το 
χάσμα από το 1847 ως τα σήμερα: η παρούσα ανατύπωσή µας ήρθε τόσο 
αναπάντεχα, που δεν µας δίνει τον καιρό για µια τέτοια δουλειά. 


Λονδίνο, 24 Ιουνίου 1872 
Καρλ Μαρξ, Φρίντριχ Ένγκελς 


Πρόλογος [στη ρωσική έκδοση του 1882] 


Η πρώτη ρωσική έκδοση του Μανιφέστου του Κομμουνιστικού 
Κόμματος, που μεταφράστηκε από τον Μπακούνιν, κυκλοφόρησε στις 
αρχές της δεκαετίας του 1560-1570. Εκείνη την εποχή, η Δύση μπορούσε 
να το δει (τη ρωσική έκδοση του Μανιφέστου) µόνο σαν λογοτεχνική 
παράδοξο. Μια τέτοια άποψη θα ήταν αδύνατη σήµερα. 

Το περιορισμένο έδαφος που εξακολουθούσε να καταλαμβάνει το 
προλεταριακό κίνηµα εκείνη την εποχή (Δεκέμβριος 1547) φαίνεται πιο 
ξεκάθαρα στο τελευταίο κεφάλαιο του «Μανιφέστου»: «Η στάση τῶν 
κομμουνιστών απέναντι στα διάφορα κόμματα της αντιπολίτευσης στις 
διάφορες χώρες». Αυτοί που λείπουν από εδώ -- η Ρωσία και οι Ηνωμένες 
Πολιτείες. Ἠταν η εποχή που η Ρωσία αποτελούσε την τελευταία µεγάλη 
εφεδρεία όλης της ευρωπαϊκής αντίδρασης: που οι Ηνωμένες Πολιτείες 
απορροφούσαν µε τη μετανάστευση το προλεταριακό πλεόνασμα 
δύναμης της Ευρώπης. Οι δύο αυτές χώρες προμήθευαν την Ευρώπη µε 
πρώτες ύλες και ήταν ταυτόχρονα αγορές κατανάλωσης για τα 
βιομηχανικά της προϊόντα. Εκείνη την εποχή και οι δύο χώρες ήταν, µε 
τον ένα ή τον άλλο τρόπο, πυλώνες της υπάρχουσας ευρωπαϊκής τάξης. 
Πόσο διαφορετικά είναι τα πράγµατα σήµερα! Ακριβώς η ευρωπαϊκή 
μετανάστευση είναι που έδωσε τη δυνατότητα στη Βόρεια Αμερική ν᾿ 
αναπτύξει µια γιγάντια αγροτική παραγωγή, που ο συναγωνισμός της 
κλονίζει την ευρωπαϊκή γαιοκτησία -- µεγάλη και µικρή -- συθέµελα. Η 
ίδια επίσης μετανάστευση επέτρεψε στις Ηνωμένες Πολιτείες να 
εκμεταλλευτούν τους τεράστιους βιομηχανικούς πόρους τους µε τέτοια 
ενεργητικότητα και σε τέτοια κλίμακα, που σε σύντομο χρονικό 
διάστηµα θα πρέπει να σπάσει το ὡς τώρα βιομηχανικό μονοπώλιο της 
Δυτικής Ευρώπης και ειδικά της Αγγλίας. Και τα δύο αυτά περιστατικά 

επιδρούν µε τη σειρά τους επαναστατικά πάνω στην ίδια την Αμερική. Η 
μικρή και η μεσαία γαιοκτησία των αγροτών, αυτό το θεμέλιο όλου του 
πολιτικού της καθεστώτος, υποκύπτουν σταδιακά στον ανταγωνισμό των 
γιγάντιων αγροκτημάτων: στις βιομηχανικές περιοχές για πρώτη φορά 
αναπτύσσεται ταυτόχρονα ένα μαζικό προλεταριάτο και µια μυθική 
συγκέντρωση τῶν κεφαλαίων. 

Ας περάσουμε τώρα στη Ρωσία! Κατά την επανάσταση του 1848-49, 
όχι μόνο οι Ευρωπαίοι μονάρχες, αλλά και οι ευρωπαίοι αστοί βρήκαν 
στη ρωσική παρέμβαση τη μόνη σωτηρία από το προλεταριάτο, που 
μόλις άρχιζε να ξυπνάει. Ο Τσάρος ανακηρύχθηκε επικεφαλής τῆς 
ευρωπαϊκής αντίδρασης. Σήμερα ο Τσάρος είναι αιχμάλωτος της 
επανάστασης στην Γκατσίνα” και η Ρωσία αποτελεί την προφυλακή της 
επαναστατικής δράσης στην Ευρώπη. 

Σκοπός του «Κομμουνιστικού Μανιφέστου» ήταν να διακηρύξει την 
αναπόφευκτη επικείμενη διάλυση της σύγχρονης αστικής ιδιοκτησίας. 
Στη Ρωσία όμως, διαπιστώνουμε, σε αντίθεση µε την ταχέως 
αναπτυσσόμενη καπιταλιστική απάτη και την αστική γαιοκτησία που 
μόλις αρχίζει να αναπτύσσεται, ότι η μισή και πάνω γη είναι κοινή 
ιδιοκτησία των αγροτών. Μπαίνει, λοιπόν, το ερώτημα: µπορεί άραγε η 
ρωσική Όμπστσινα (αγροτικές κοινότητες χωριών), µια µορφή 
παμπάλαιας κοινοκτημοσύνης της γης, που είναι σε μεγάλο βαθμό 
υπονομευμένη, να περάσει κατευθείαν στην ανώτερη, στην 
κομμουνιστική µορφή της κοινής γαιοκτησίας; Ἡ αντίθετα θα πρέπει 
πρώτα να περάσει από την ίδια πορεία διάλυσης που χαρακτηρίζει την 
ιστορική εξέλιξη της Δύσης; 

Η μόνη απάντηση που μπορεί να δοθεί σήμερα είναι η εξής: Αν η 
ρωσική επανάσταση αποτελέσει το σύνθημα για µια προλεταριακή 
επανάσταση στη Δύση, έτσι που οι δυο μαζί να συμπληρώνουν η µια την 
άλλη, τότε η τωρινή ρωσική κοινή ιδιοκτησία της γης μπορεί να 
χρησιμεύσει σαν αφετηρία για µια κομμουνιστική εξέλιξη. 


Λονδίνο, 2] Ιανουαρίου 1882 
Καρλ Μαρξ, Φρίντριχ Ένγκελς 


Πρόλογος [στη γερμανική έκδοση του 1883] 
Δυστυχώς είμαι αναγκασμένος να υπογράψω μόνος µου τον πρόλογο 


Ἔ Μετά τη δολοφονία του τσάρου Αλεξάνδρου Β' από µέλη της μυστικῆς οργάνωσης 
«Ναρόντναγια Βόλια» («Λαϊκή Θέληση») στις 13.3.188], ο διάδοχος του Αλέξανδρος Γ' 
κρύφτηκε στο παλάτι της Γκατσίνα (κοντά στην Πετρούπολη), µε ισχυρή αστυνομική και 
στρατιωτική φρουρά, γιατί φοβόταν νέες τρομοκρατικές πράξεις της οργάνωσης. 

αυτής της έκδοσης. Ο Μαρξ, ο άνθρωπος στον οποίο η εργατική τάξη της 
Ευρώπης και της Αμερικής οφείλει πιο πολλά παρά σε οποιονδήποτε 
άλλον -- ο Μαρξ αναπαύεται στο νεκροταφείο του Χάιγκεῖτ και πάνω 
στον τάφο του φυτρώνει κιόλας το πρώτο χορτάρι. Τώρα, ύστερα απ᾽ το 
θάνατο του, δεν µπορεί πια να γίνεται λόγος για αλλαγή ή συμπλήρωση 
του «Μανιφέστου». Ένας λόγος παραπάνω που µε κάνει να θεωρώ ότι 
είναι αναγκαίο να αναφέρω ρητά για άλλη µια φορά τα παρακάτω. 

Η βασική ιδέα σε όλο το «Μανιφέστο»: ότι η οικονομική παραγωγή 
και η κοινωνική διάρθρωση που αναγκαστικά προέρχεται απ᾿ αυτήν σε 
κάθε ιστορική εποχή, αποτελούν τη βάση για την πολιτική και 
πνευματική ιστορία αυτής της εποχής ότι σύμφωνα μ᾽ αυτά (από τον 
καιρό της διάλυσης της παμπάλαιας κοινής ιδιοκτησίας της γης) όλη η 
ιστορία ήταν µια ιστορία ταξικών αγώνων, αγώνων μεταξύ 
εκμεταλλευόμενων και εκμεταλλευτών, κυριαρχούμενων και κυρίαρχων 
τάξεων στις διάφορες βαθμίδες της κοινωνικής εξέλιξης: ότι όµως αυτός 
ο αγώνας έχει φτάσει τώρα σε µια βαθµίδα όπου η εκμεταλλευόμενη και 
καταπιεσµένη τάξη (το προλεταριάτο) δεν µπορεί πια ν᾽ απελευθερωθεί 
από την τάξη που την εκμεταλλεύεται και την καταπιέζει (την αστική 
τάξη), χωρίς να απελευθερώσει ταυτόχρονα και για πάντα την κοινωνία 
σαν σύνολο από την εκμετάλλευση, την καταπίεση και τους ταξικούς 
αγώνες -- αυτή η βασική ιδέα ανήκει αποκλειστικά και μόνο στον Μαρξ. 

Αυτό το έχω πει πολλές φορές στο παρελθόν: τώρα όμως είναι 
ακριβώς η στιγµή που χρειάζεται να προταχθεί στο ίδιο το «Μανιφέστο». 


Λονδίνο, 28 Ιουνίου 1883 
Φρίντριχ Ένγκελς 


Πρόλογος [στην αγγλική έκδοση του 1888] 


Το «Μανιφέστο» δημοσιεύτηκε σαν πλατφόρμα για την Ένωση των 
Κομμουνιστών, µιας αρχικά αποκλειστικά γερμανικής, αργότερα 
διεθνούς εργατικής ένωσης, η οποία, δεδομένων τῶν πολιτικών 
συνθηκών στην ευρωπαϊκή ήπειρο πριν από το 1848, ήταν αναπόφευκτα 
μια μυστική οργάνωση. Στο συνέδριο της ένωσης που πραγματοποιήθηκε 
στο Λονδίνο τον Νοέμβριο του 1847, ο Μαρξ και ο Ένγκελς 
επιφορτίστηκαν µε την προετοιμασία της δημοσίευσης ενός λεπτομερούς 
θεωρητικού και πρακτικού προγράμματος του κόμματος. Γραμμένο στα 
γερμανικά, το χειρόγραφο στάλθηκε στο Λονδίνο για εκτύπωση τον 
Ιανουάριο του 18458, λίγες εβδομάδες πριν από τη Γαλλική Επανάσταση 
της 24ης Φεβρουαρίου. Μια γαλλική μετάφραση δημοσιεύτηκε στο 
Παρίσι λίγο πριν την εξέγερση του Ιουνίου 1848. Η πρώτη αγγλική 

μετάφραση, που έγινε από τη δεσποινίδα Έλεν Μάκφαρλεϊν, 
δημοσιεύτηκε στον «Κόκκινο Δημοκράτη», του Τζορτζ Τζούλιαν Χάρνεϊ 
στο Λονδίνο το 1850. Εκδόθηκε επίσης µια δανική και µια πολωνική 
έκδοση. 

Η ήττα της παρισινής εξέγερσης τον Ιούνιο του 1848 -- της πρώτης 
αυτής μεγάλης μάχης ανάμεσα στο προλεταριάτο και την αστική τάξη -- 
έσπρωξε προσωρινά και πάλι στο περιθώριο τις κοινωνικές και πολιτικές 
επιδιώξεις της εργατικής τάξης της Ευρώπης. Από τότε, η πάλη για την 
κυριαρχία διεξαγόταν και πάλι, όπως Και στην εποχή πριν από την 
επανάσταση του Φεβρουαρίου, μονάχα μεταξύ των διαφορετικών 
τμημάτων των ιδιοκτητριών τάξεων: η εργατική τάξη περιορίστηκε σε 
μια πάλη για πολιτικές μικροπαραχωρήσεις και στη θέση της άκρας 
αριστερής πτέρυγας τῶν μικροαστών ριζοσπαστών. Όπου τα ανεξάρτητα 
προλεταριακά κινήματα συνέχισαν να δίνουν σημάδια ζωής, 
συντρίφτηκαν ανελέητα. Ἔτσι, η πρωσική Αστυνομία κατεδίωξε την 
κεντρική επιτροπή της Κομμουνιστικής Ένωσης, η οποία είχε τότε την 
έδρα της στην Κολωνία. Τα µέλη της συνελήφθησαν και ύστερα από 
.δμηνη φυλάκιση δικάστηκαν τον Οκτώβριο του 1852. Η περιβόητη 
αυτή «δίκη των κομμουνιστών» της Κολωνίας διήρκεσε από τις 4 
Οκτωβρίου μέχρι τις 12 Νοεμβρίου: επτά από τους συλληφθέντες 
καταδικάστηκαν σε ποινές φυλάκισης από τρία έως έξι χρόνια. Αμέσως 
μετά την καταδικαστική απόφαση, η ένωση διαλύθηκε τυπικά από τα 
εναπομείναντα µέλη της. Όσον αφορά το «Μανιφέστο», φαινόταν από 
τότε και µετά να είναι καταδικασµένο να περιέλθει στη λήθη. 

Όταν η ευρωπαϊκή εργατική τάξη ανέκτησε επαρκή δύναμη για µια 
καινούργια επίθεση ενάντια στις άρχουσες τάξεις, ξεπήδησε η Διεθνής 
Ένωση Εργατών. Αλλά η οργάνωση αυτή, η οποία ιδρύθηκε µε 
διακηρυγμένο σκοπό να συνενώσει σε ένα σώμα ολόκληρο το μαχητικό 
προλεταριάτο της Ευρώπης και της Αμερικής, δεν μπορούσε αμέσως να 
διακηρύξει τις αρχές που περιέχονταν στο «Μανιφέστο». Η Διεθνής 
έπρεπε να έχει ένα πρόγραμμα αρκετά πλατύ, το οποίο να είναι αποδεκτό 
από τα αγγλικά συνδικάτα, από τους Γάλλους, Βέλγους, Ιταλούς και 
Ισπανούς υποστηρικτές του Προυντόν και τους Λασαλικούς στη 
Γερμανία (σ.τ.ε.: εννοεί τους υποστηρικτές των ιδεών του Γερμανού 
σοσιαλιστή Φερδινάρδου Λασάλ). Ο Μαρξ, ο οποίος συνέταξε αυτό το 
πρόγραμμα, προς ικανοποίηση όλων των κομμάτων, είχε απόλυτη 
εμπιστοσύνη στην ανάπτυξη της συνείδησης της εργατικής τάξης, µια 
ανάπτυξη που ήταν σίγουρο ότι θα προκύψει από την ενωτική δράση και 
την αμοιβαία συζήτηση. Τα ίδια τα γεγονότα και οι αντιξοότητες στον 
αγώνα ενάντια στο κεφάλαιο και οι ήττες περισσότερο από τις νίκες δεν 
μπορούσαν να µη βάλουν στη συνείδηση των αγωνιστών το πόσο 
ανεπαρκή ήταν τα αγαπημένα τους γιατροσόφια και να τους ανοίξουν το 
δρόµο για µια πληρέστερη κατανόηση σχετικά µε τις πραγματικές 
προῦποθέσεις για τη χειραφέτηση της εργατικής τάξης. Και ο Μαρξ είχε 

δίκιο. Όταν το 1874 διαλυόταν η Διεθνής, άφηνε τους εργάτες σε µια 
εντελώς διαφορετική κατάσταση απ᾿ ό,τι τους είχε βρει το 1864, τη 
χρονιά της ἱδρυσής της. Ο προυντονισµός στη Γαλλία, ο λασαλισµός στη 
Γερμανία χαροπάλευαν και ακόμα και τα συντηρητικά αγγλικά 
συνδικάτα, αν και στην πλειονότητά τους είχαν ήδη από καιρό κόψει τη 
σύνδεση τους µε τη Διεθνή, πλησίαζαν σιγά-σιγά στο σηµείο που 
επέτρεψε παλιότερα στον πρόεδρο του συνεδρίου τους [Ουίλλιαμ 
Μπέβεν], στο Σουόνσι, να δηλώσει εξ ονόματός τους: «Ο ηπειρωτικός 
σοσιαλισμός έπαψε να µας τρομάζει». Πραγματικά: οι αρχές του 
«Μανιφέστου» είχαν κάνει αρκετή πρόοδο μεταξύ των εργατών όλων 
των χωρών. 

Έτσι και το ίδιο το «Μανιφέστο» εμφανίστηκε και πάλι στο 
προσκήνιο. Από το 1550 το γερμανικό κείµενο επανειλημμένα 
τυπώθηκε ξανά στην Ελβετία, την Αγγλία και την Αμερική. Το 1572 
μεταφράστηκε στα αγγλικά και μάλιστα στη Νέα Υόρκη, όπου η 
μετάφραση δημοσιεύτηκε στη «Ὑοοτπι]] απἁ ϱΙαΠιπς Ἰλ/οοκΙγ». Με 
βάση την αγγλική αυτή εκδοχή, ετοιμάστηκε επίσης µια γαλλική 
μετάφραση στη «1 5ος!α]5ίο»; της Νέας Ὑόρκης. Από τότε 
κυκλοφόρησαν στην Αμερική τουλάχιστον δύο ακόμα αγγλικές 
μεταφράσεις, λιγότερο ή περισσότερο ακρωτηριασμένες, η μία από τις 
οποίες ανατυπώθηκε στην Αγγλία. Η πρώτη ρωσική μετάφραση έγινε 
από τον Μπακούνιν και εκδόθηκε περίπου το 1863, στο τυπογραφείο του 
περιοδικού «Κολοκόλ», του Χέρτσεν, στη Γενεύη, και µια δεύτερη, 
επίσης στη Γενεύη, από την ηρωική Βέρα Ζασούλιτς, το 1882. Μια 
καινούργια δανέζικη έκδοση βρίσκεται στη «Σοσιαλδημοκρατική 
Βιβλιοθήκη», Κοπεγχάγη 18585. Μια καινούργια γαλλική μετάφραση στη 
«16 5οεια]15ίο», Παρίσι 1886. Σύμφωνα µε την τελευταία αὐτή, 
προετοιµάστηκε µια ισπανική μετάφραση και δημοσιεύθηκε το 1886 στη 
Μαδρίτη. Ο αριθµός των γερμανικών ανατυπώσεων δεν µπορεί να δοθεί 
ακριβώς, συνολικά ήταν τουλάχιστον 12. Μια μετάφραση στα αρµένικα, 
η οποία επρόκειτο να [βγει πριν από λίγους μήνες στην 
Κωνσταντινούπολη, δεν είδε το φως της δημοσιότητας, επειδή, όπως µε 
πληροφόρησαν, ο εκδότης δεν είχε το θάρρος να εκδώσει ένα βιβλίο µε 
το όνοµα του Μαρξ, ενώ ο μεταφραστής αρνήθηκε να το παρουσιάσει ως 
δικό του έργο. Για περισσότερες μεταφράσεις σε άλλες γλώσσες έχω μεν 
ακούσει, αλλά δεν τις έχω δει. Έτσι, η ιστορία του «Μανιφέστου» 
αντανακλά σε µεγάλο βαθµό την ιστορία του σύγχρονου εργατικού 
κινήματος. Προς το παρόν είναι αναμφισβήτητα το πιο διαδεδομένο 
διεθνώς προϊόν της σοσιαλιστικής φιλολογίας, µια κοινή πλατφόρμα που 
αναγνωρίζεται από εκατομμύρια εργάτες, από τη Σιβηρία μέχρι την 
Καλιφόρνια. 

Κι όµως, όταν γράφτηκε, δεν θα μπορούσαμε να το ονομάσουμε 
«Σοσιαλιστικό Μανιφέστο». Με το όνομα «σοσιαλιστές» το 1847 
εννοούσαν από τη µια πλευρά τους οπαδούς των διαφόρων ουτοπικών 

συστηµάτων: τοὺς οουενιστές (σ.τ.ε.: οι υποστηρικτές των ιδεών του 
Ρόμπερτ Όουεν) στην Αγγλία και τους φουριεριστές (σ.τ.ε.: οἱ 
υποστηρικτές των ιδεών του Σαρλ Φουριέ) στη Γαλλία, που και οι δύο 
είχαν συρρικνωθεί στο μέγεθος απλών σεχτών και σταδιακά 
εξαφανίζονταν. Από την άλλη πλευρά, τους κάθε λογής κοινωνικούς 
κομπογιαννίτες, οι οποίοι, µε κάθε λογής μπαλώματα, χωρίς κανέναν 
κίνδυνο για το κεφάλαιο και το κέρδος, υπόσχονταν να αντιμετωπίσουν 
όλων τῶν ειδών τα κοινωνικά δεινά -- και στις δύο περιπτώσεις επρόκειτο 
για ανθρώπους που βρίσκονταν έξω από το εργατικό κίνημα και που 
ζητούσαν πιο πολύ στήριγμα στις «μορφωμένες» τάξεις. Η μερίδα εκείνη 
της εργατικής τάξης, η οποία είχε πειστεί για την ανεπάρκεια τῶν απλών 
πολιτικών αλλαγών και απαιτούσε την ανάγκη για έναν ολοκληρωτικό 
μετασχηματισμό της κοινωνίας αυτοαποκαλούνταν κομμουνιστική 
εκείνη την εποχή. Ἠταν ένας ακόµα ακατέργαστος, καθαρά ενστικτώδους 
είδους, κομμουνισμός: αλλά ήταν αρκετά δυνατός για να δημιουργήσει 
δύο συστήματα ουτοπικού κομμουνισμού, των υποστηρικτών της 
«Ικαρίας» του Καμπέ στη Γαλλία και του Βάιτλινγκ στη Γερμανία. Ο 
σοσιαλισμός λοιπόν, το 1847, ήταν ένα μικροαστικό κίνημα, ενώ ο 
κομμουνισμός ένα κίνημα της εργατικής τάξης. Ο σοσιαλισμός, 
τουλάχιστον στην ηπειρωτική Ευρώπη. υπήρξε τουλάχιστον 
«αξιοσέβαστος», ο κομμουνισµός όµως ήταν ακριβώς το αντίθετο. Και 
από τη στιγµή που εξαρχής πιστεύαμε ότι «η χειραφέτηση της εργατικής 
τάξης πρέπει να είναι έργο της ίδιας της εργατικής τάξης», δεν υπήρχε 
αμφιβολία για το ποιο από τα δύο ονόματα έπρεπε να διαλέξουµε. Πολύ 
περισσότερο, μάλιστα, δεν µας ἠρθε από τότε ποτέ στο νου µας να το 
απαρνηθούμε. 

Αν και το «Μανιφέστο» ήταν κοινή εργασία και των δυο µας, είμαι 
Ωστόσο υποχρεωμένος να δηλώσω ότι η βασική ιδέα, εκείνη που 
αποτελεί τον πυρήνα του, ανήκει στον Μαρξ. Αυτή η ιδέα συνίσταται 
στο γεγονός ότι σε κάθε ιστορική εποχή, το κυρίαρχο οικονομικό 
μοντέλο παραγωγής και ανταλλαγής και η κοινωνική οργάνωση που 
απορρέει από αυτό διαμορφώνουν τη βάση πάνω στην οποία 
οικοδομείται και από την οποία µπορεί να εξηγηθεί η πολιτική και 
πνευματική ιστορία αυτής της εποχής: ότι κατά συνέπεια αυτού, όλη η 
ιστορία της ανθρωπότητας (από την κατάργηση του πρωτόγονου 
καθεστώτος των γενών µε την κοινοκτημοσύνη της γης) υπήρξε µια 
ιστορία ταξικών αγώνων, αγώνων ανάμεσα σε εκμεταλλευτές και 
εκµεταλλευόμενους, σε κυρίαρχες και καταπιεζόμενες τάξεις ότι η 
ιστορία αυτών των ταξικών αγώνων διαμορφώνει µια πορεία εξέλιξης 
που σήμερα έχει φτάσει σε µια τέτοια βαθμίδα κατά την οποία η 
εκμεταλλευόμενη και καταπιεζόµενη τάξη -- το προλεταριάτο -- δεν 
µπορεί να πετύχει τη χειραφέτησή της απὀ το ζυγό της εκμεταλλεύτριας 
και κυρίαρχης τάξης -- της αστικής τάξης -- χωρίς ταυτόχρονα να 
απελευθερώσει, µια για πάντα και στο σύνολό της, την κοινωνία από 

κάθε εκμετάλλευση και καταπίεση, από κάθε λογής ταξικές διαφορές και 
ταξικούς αγώνες. 

Σε αυτήν τη θέση, η οποία κατά τη γνώμη µου είναι προορισµένη να 
φέρει στην ιστορική επιστήμη την ίδια πρόοδο που έφερε η θεωρία του 
Δαρβίνου στις φυσικές επιστήμες, είχαμε και οι δύο πλησιάσει σιγά-σιγά, 
πολλά χρόνια κιόλας πριν από το 1845. Το βιβλίο μου για την 
«Κατάσταση τῶν εργαζόμενων τάξεων στην Αγγλία» δείχνει πόσο είχα 
κινηθεί ανεξάρτητα προς την κατεύθυνση αυτή. Αλλά όταν ξαναβρήκα 
τον Μαρξ στις Βρυξέλλες, την άνοιξη του 1845, τη θέση αυτή την είχε 
πια επεξεργαστεί ολοκληρωτικά και µου την εξέθεσε σχεδόν µε τόσο 
καθαρά λόγια, µε όσα τη συνόψισα πιο πάνω εγώ. 

Από τον κοινό µας πρόλογο στη γερμανική έκδοση του 1572 
παραθέτω το παρακάτω απόσπασμα: 


«Όσο κι αν έχουν αλλάζει οι συνθήκες τα τελευταία είκοσι πέντε χρόνια, οἱ 
γενικές αρχές που αναπτύχθηκαν σε αυτό το “Μανιφέστο” παραμένουν, 
συνολικά, εντελώς σωστές και σήμερα. Μερικά σημεία θα μπορούσαν εδώ 
κι εκεί να διορθωθούν. Η πρακτική εφαρμογή αυτών των αρχών, 
διακηρύσσει το ίδιο το “Μανιφέστο”, θα εξαρτηθεί οπουδήποτε και ανά 
πάσα στιγμή απὀ τις ιστορικές συνθήκες, καὶ γι᾿ αυτό δεν δίνεται Ιδιαίτερη 
έμφαση στα επαναστατικά µέτρα, που προτείνονται στο τέλος της Ενότητας 
1. Αυτό το μέρος σήμερα θα το παρουσιάζαµε διαφορετικό απὀ πολλές 
απόψεις. Εν όψει της τεράστιας ανάπτυξης της μεγάλης βιομηχανίας τα 
τελευταία εἴκοσι πέντε χρόνια και της κομματικής οργάνωσης τής 
εργατικής τάξης που προοδεύει µαζί της, ενόψει των πρακτικών εμπειριών, 
της πρώτης τής επανάστασης του Φεβρουαρίου και πολύ περισσότερο 
ακόμα της Κομμούνας του Παρισιού, όπου για πρώτη φορά το 
προλεταριάτο κράτησε τήν πολιτική εξουσία για δύο μήνες, σήμερα αυτό το 
πρόγραμμα είναι εν μέρει ξεπερασμένο. Η Κομμούνα, ιδίως, απέδειξε ότι 
“ἡ εργατική τάξη ὃεν μπορεί να πάρει στα χέρια της την έτοιμη κρατική 
μηχανή και να τή βάλει σε κίνηση για τους δικούς τής σκοπούς” (Βλέπε τον 
“Ο εμφύλιος πόλεμο στη Γαλλία, ἐκκλησηή του Γενικού Συμβουλίου της 
Διεθνούς Ένωσης των Εργατών”, γερμανική ἐκδοση, σελ.Ι0, όπου 
αναπτύσσεται πιο διεξοδικά). Ακόμα, είναι αυτονόητο ὅτι, για σήμερα, η 
κριτική τής σοσιαλιστικής φιλολογίας παρουσιάζει κενά, γιατί σταματάει 
ως το 1847. επίσης ότι οι παρατηρήσεις για τή στάση των κομμουνιστών 
απέναντι στα διάφορα κόμματα τής αντιπολίτευσης (Ενότητα [}7) αν και 
εξακολουθούν ακόµα και σήµερα να είναι ακριβείς στις γενικές γραμμές 
τους, σήμερα εἶναι ζεπερασμένες στήν εκτέλεσή τους γιατί ή πολιτική 
κατάσταση έχει αλλάζει τελείως και ἡ ιστορική εζέλιόη έχει εζαλείψει τα 
περισσότερα από τα κόμματα που απαριθµμούνται εκεί. Παρ” όλα αυτά το 
“Μανιφέστο” είναι ένα ιστορικό ντοκουμέντο που δεν έχουμε πια το 
δικαίωμα να το αλλάξουμε.» 

Η παρούσα μετάφραση έγινε από τον κύριο Σάμιουελ, Μουρ, το µεταφ- 

ραστή του μεγαλύτερου μέρους του «Κεφαλαίου». Την κοιτάξαµε ξανά 
από κοινού και προσέθεσα μερικές σημειώσεις για την αποσαφήνιση τῶν 
ιστορικών αναφορών. 


Λονδίνο, 30 Ιανουαρίου 1888 
Φρίντριχ Ένγκελς 


Πρόλογος [στη γερμανική έκδοση του 1890] 


Από τότε που γράφτηκαν τα παραπάνω, έγινε απαραίτητη µια νέα 
γερμανική έκδοση του «Μανιφέστου», και όλα τα πράγματα που έχουν 
συμβεί µε το «Μανιφέστο» πρέπει να αναφερθούν εδώ. 

Μια δεύτερη ρωσική μετάφραση -- από τη Βέρα Ζασούλιτς -- 
δημοσιεύθηκε στη Γενεύη το 15852’ ο πρόλογός του γράφτηκε από τον 
Μαρξ και εμένα. Δυστυχώς έχασα το πρωτότυπο γερμανικό χειρόγραφο, 
οπότε πρέπει να το µεταφράσω από τα ρωσικά, κάτι που δεν προσθέτει 
τίποτα στο έργο. Λέει: 


«Το περιορισμένο έδαφος που εζακολουθούσε να καταλαμβάνει το 
προλεταριακό κίνημα εκείνη την εποχή (ἠεκέμβριος 1847) φαίνεται πιο 
ζεκάθαρα στο τελευταίο κεφάλαιο του “Μανιφέστου”: “Η στάση των 
κομμουνιστών απέναντι στα διάφορα κόμματα τής αντιπολίτευσης στις 
διάφορες χώρες”. Αυτοί που λείπουν από εδώ -- η Ρωσία και οι Ηνωμένες 
Πολιτείες. Ἠταν ή εποχή που η Ρωσία αποτελούσε την τελευταία μεγάλη 
εφεδρεία όλης της ευρωπαϊκής αντίδρασης: που οι Ηνωμένες Πολιτείες 
απορροφούσαν µε τή μετανάστευση το προλεταριακό πλεόνασμα δύναμης 
της Ευρώπης. Οι δύο αυτές χώρες προμήθευαν την Ευρώπη µε πρώτες ύλες 
και ήταν ταυτόχρονα αγορές κατανάλωσης για τα βιομηχανικά τής 
προϊόντα. Εκείνη τήν εποχή και οι δύο χώρες ήταν, µε τον ένα ή τον άλλο 
τρόπο, πυλώνες τής υπάρχουσας ευρωπαϊκής τάζής.» 

«Πόσο διαφορετικά εἶναι τα πράγματα σήμερα! Ακριβώς ή ευρωπαϊκή 
μετανάστευση εἴναι που έδωσε τή δυνατότητα στη Βόρεια Αμερική ν᾽ 
αναπτύξει µια γιγάντια αγροτική παραγωγή, που ο συναγωνισμός τής 
κλονίζει την ευρωπαϊκή γαιοκτησία -- μεγάλη και µικρή -- συθέµελα. Η ίδια 
επίσης μετανάστευση επέτρεψε στις ΠΒΠνωμένες Πολιτείες να 
εκμεταλλευτούν τους τεράστιους βιομηχανικούς πόρους τους µε τέτοια 
ενεργητικότητα και σε τέτοια κλήμακα, που σε σύντομο χρονικό διάστημα 
θα πρέπει να σπάσει το ως τώρα βιομηχανικό μονοπώλιο τής 4υτικής 
Ευρώπης και ειδικά τής Αγγλίας. Και τα δύο αυτά περιστατικά επιδρούν µε 
τή σειρά τους επαναστατικά πάνω στήν ἴδια την Αμερική. Η µικρή και η 
μεσαία γαιοκτήσία των αγροτών, αυτό το θεμέλιο όλου του πολιτικού τής 

καθεστώτος, υποκύπτουν σταδιακά στον ανταγωνισμό των γιγάντιων 
αγροκτημάτων: στις βιομηχανικές περιοχές για πρώτη φορά αναπτύσσεται 
ταυτόχρονα ένα μαζικό προλεταριάτο και µια μυθική συγκέντρωση των 
κεφαλαίων.» 

«Ας περάσουμε τώρα στη Ρωσία! Κατά την επανάσταση του Ι54δ-49, 
όχι μόνο οι Ευρωπαίοι μονάρχες, αλλά και οι ευρωπαίοι αστοί βρήκαν στη 
ρωσική παρέμβαση τή μόνη σωτηρία από το προλεταριάτο, που μόλις 
άρχιζε να ζυπνάει. Ο Τσάρος ανακηρύχθηκε επικεφαλής της ευρωπαϊκής 
αντίδρασης. Σήμερα ο Τσάρος είναι αιχμάλωτος τής επανάστασης στην 
Γκατσίνα και η Ρωσία αποτελεί την προφυλακή της επαναστατικής ὁράσης 
στην Ευρώπη.» 

«Σκοπός του «Κομμουνιστικού Μανιφέστου» ήταν να διακηρύξει την 
αναπόφευκτη επικείμενη διάλυση τής σύγχρονης αστικής ιδιοκτησίας. Στη 
Ρωσία όμως, διαπιστώνουμε, σε αντίθεση µε την ταχέως αναπτυσσόμενη 
καπιταλιστική απάτη και την αστική γαιοκτησία που μόλις αρχίζει να 
αναπτύσσεται, ότι ή μισή καὶ πάνω γή είναι κοινή ιδιοκτησία των αγροτών. 
Μπαίνει, λοιπόν, το ερώτημα: µπορεί άραγε ή ρωσική Όμπστσινα 
(αγροτικές κοινότητες χωριών), µια μορφή παμπάλαιας κοινοκτημοσύνης 
της γης, που είναι σε μεγάλο βαθμό υπονομευμένη, να περάσει κατευθείαν 
στήν ανώτερη, στην κομμουνιστική μορφή τής κοινής γαιοκτησίας; Ἡ 
αντίθετα θα πρέπει πρώτα να περάσει απὀ τήν ἴδια πορεία διάλυσης που 
χαρακτηρίζει την ιστορική εξέλιξη τής Λύσης; » 

«Η μόνη απάντηση που μπορεί να δοθεί σήμερα εἶναι ή εξής: Αν η 
ρωσική επανάσταση αποτελέσει το σύνθημα για µια προλεταριακή 
επανάσταση στη Λύση, έτσι που οἱ δυο μαζί να συμπληρώνουν η µια τήν 
άλλη, τότε η τωρινή ρωσική κοινή ιδιοκτησία της γής μπορεί να 
χρησιμεύσει σαν αφετηρία για µια κομμουνιστική εξέλιξη.» 


Λονδίνο, 2] Ιανουαρίου 1882 
Καρλ Μαρς, Φρίντριχ Ένγκελς 


Την ἴδια εποχή δημοσιεύθηκε στη Γενεύη µια νέα πολωνική 
μετάφραση: «Κομμουνιστικό Μανιφέστο» (ΜαΠΙ{εςί Κκοπιπιη16ίγςΖηγ). 

Μια καινούργια δανέζκη έκδοση βρίσκεται επίσης στη 
«Σοσιαλδημοκρατική Βιβλιοθήκη», Κοπεγχάγη 1885. Δυστυχώς δεν 
είναι ολοκληρωμένη: ορισμένα βασικά αποσπάσµατα που φαίνεται ότι 
προκάλεσαν δυσκολίες στον μεταφραστή έχουν παραλειφθεί, και πού και 
πού παρατηρούνται ίχνη επιπολαιότητας, που είναι ακόµη πιο δυσάρεστο 
να βλέπει κανείς, καθώς από τη δουλειά μπορεί κανείς να καταλάβει ότι 
ο μεταφραστής θα μπορούσε να είχε κάνει εξαιρετική δουλειά αν ήταν 
λίγο πιο προσεκτικός. 

Το 1886 µια καινούργια γαλλική μετάφραση δημοσιεύθηκε στη «Τε 
ϑοοία]1516» στο Παρίσι: είναι η καλύτερη που έχει κυκλοφορήσει μέχρι 


στιγμής. 

Μετά από αυτήν, δημοσιεύτηκε µια ισπανική μετάφραση την ἴδια 
χρονιά, πρώτα στον «Σοσιαλιστή» της Μαδρίτης και ύστερα σαν 
φυλλάδιο µε τον τίτλο «Μανιφέστο του Κομμουνιστικού Κόμματος», 
από τους Καρλ. Μαρξ και Φρίντριχ Ένγκελς (Μαάτιά, Αάπηπιςίαοπ οἳ 
ΕΙ 5οςἰα]1514, Ηεγηάη Οοτίός, 8). 

Σαν αξιοπερίεργο, πρέπει επίσης να αναφέρω ότι το 1887 
προσφέρθηκε το χειρόγραφο µιας αρμενικής μετάφρασης σε έναν 
Κωνσταντινουπολίτη εκδότη. Ο καλός άνθρωπος όµως, δεν εἰχε το 
θάρρος να τυπώσει κάτι µε το όνομα του Μαρξ και πρότεινε στον 
μεταφραστή να θεωρήσει τον εαυτό του σαν συγγραφέα, κάτι που 
αρνήθηκε. 

Αφού η μία και µετά η άλλη από τις λίγο-πολύ λανθασμένες 
αμερικανικές μεταφράσεις είχαν επανειλημμένα ανατυπωθεί στην 
Αγγλία, εμφανίστηκε τελικά µια αυθεντική μετάφραση το 1888. 
Αναθεωρήθηκε από τον φίλο µου Σάμιουελ. Μουρ και την ξανακοιτάξαµε 
και οι δύο πριν τυπωθεί. Ο τίτλος είναι «Μανιφέστο του Κομμουνιστικού 
Κόμματος», του Καρλ Μαρξ και του Φρέντερικ Ένγκελς. 
Εξουσιοδοτηµένη αγγλική μετάφραση, επιμέλεια και σχολιασμός από 
τον Φρέντερικ Ένγκελς, 1888 Λονδίνο, Ουίλλιαμ. Ρίβς, οδός Φλι 185. 
Έχω συμπεριλάβει μερικές από τις σημειώσεις αυτής της έκδοσης στην 
παρούσα. 

Το «Μανιφέστο» είχε το δικό του βιογραφικό. Ενώ όταν βγήκε 
χαιρετίστηκε μ᾽ ενθουσιασμό από την τότε ακόμα ολιγάριθµη 
προφυλακή του επιστημονικού σοσιαλισμού (όπως το αποδείχνουν οι 
μεταφράσεις που αναφέρονται στον πρώτο πρόλογο), σπρώχτηκε σε λίγο 
στο περιθώριο από την αντίδραση που επακολούθησε µε την ήττα των 
εργατών του Παρισιού τον Ιούνιο του 1848 και τελικά κηρύχτηκε σε 
διωγμό «εν ονόματι του νόμου» µε την καταδίκη τῶν κομμουνιστών της 
Κολωνίας το Νοέμβριο του 1552. Μαζί µε την εξαφάνιση από τη 
δημόσια σκηνή του εργατικού κινήματος, που χρονολογείται από την 
εποχή της επανάστασης του Φεβρουαρίου, πέρασε στο περιθώριο και το 
«Μανιφέστο». 

Όταν η ευρωπαϊκή εργατική τάξη είχε ανακτήσει επαρκή δύναμη για 
μια νέα επίθεση ενάντια στην εξουσία των κυρίαρχων τάξεων, 
δημιουργήθηκε η Διεθνής Ένωση των Εργατών. Σκοπός της ήταν να 
συγχωνεύσει σε µια μεγάλη στρατιά ολόκληρη τη μαχητική εργατιά της 
Ευρώπης και της Αμερικής. Γι’ αυτό δεν μπορούσε να ξεκινήσει από τις 
αρχές που ορίζονταν στο «Μανιφέστο». Έπρεπε να έχει ένα πρόγραµµα 
που να µην κλείνει τις πόρτες στα αγγλικά συνδικάτα, στους γάλλους, 
βέλγους, ιταλούς και ισπανούς προυντονιστές και στους γερμανούς 
λασαλιστές. Αυτό το πρόγραµµα -- εισαγωγή στο καταστατικό της 
Διεθνούς -- συντάχτηκε από τον Μαρξ µε τέτοια µαστοριά που την 
αναγνώρισαν ακόµα και ο Μπακούνιν και οι αναρχικοί. Για την τελική 
νίκη τῶν θέσεων που διακηρύσσονται στο «Μανιφέστο», ο Μαρξ 

στηρίχθηκε αποκλειστικά Και μόνο στην πνευματική ανάπτυξη της 
εργατικής τάξης, που θα πρεπε να προκύψει αναγκαστικά από την ενιαία 
δράση και απὀ τη συζήτηση. Τα γεγονότα και οι αντιξοότητες της πάλης 
κατά του κεφαλαίου, οι ήττες πιο πολύ από τις νίκες, δεν μπορούσαν 
παρά να κάνουν τους αγωνιστές να συνειδητοποιήσουν την ανεπάρκεια 
τῶν μέχρι τότε πανάκειών τους, δεν μπορούσαν να µην τους κάνουν να 
κατανοήσουν βαθιά τους αληθινούς όρους της χειραφέτησης τῶν 
εργατών. Και ο Μαρξ είχε δίκιο. Η εργατική τάξη του 1874, όταν 
διαλυόταν η Διεθνής, ήταν ολότελα διαφορετική από την εργατική τάξη 
του 1864, τη στιγμή της ἱδρυσής της. Ο προυντονισµός στις ρωμανικές 
χώρες, ο συγκεκριμένος λασαλισμός στη Γερμανία χαροπάλευαν, ακόµη 
και τα συντηρητικά αγγλικά συνδικάτα της εποχής πλησίαζαν σταδιακά 
στο σημείο, όπου το 1887 ο πρόεδρος του συνεδρίου τους στο Σουάνσι 
μπόρεσε να πει εξ ονόματος τους: «Ο ηπειρωτικός σοσιαλισμός έπαψε να 
μας τρομάζει.» Όμως, ο ηπειρωτικός σοσιαλισμός το 1887 ήταν πια 
σχεδόν αποκλειστικά η θεωρία που διακηρύχθηκε στο «Μανιφέστο». Κι 
έτσι η ιστορία του «Μανιφέστου» αντανακλά ως ένα βαθµό την ιστορία 
του σύγχρονου εργατικού κινήματος από το 1848. Σήμερα, το 
«Μανιφέστο» είναι αναμφισβήτητα το πιο διαδοµένο, το πιο διεθνές 
προϊόν όλης της σοσιαλιστικής φιλολογίας, το κοινό πρόγραμμα πολλών 
εκατομμυρίων εργατών όλων των χωρών, από τη Σιβηρία ως την 
Καλιφόρνια. 

Κι όμως, όταν βγήκε, δεν θα μπορούσαμε να το ονοµάσουµε 
σοσιαλιστικό Μανιφέστο. Με το όνομα σοσιαλιστές το 1847 εννοούσαν 
δύο λογιών ανθρώπους. Από τη µια, τους οπαδούς των διαφόρων 
ουτοπικών συστηµάτων, ιδιαίτερα τους οπαδούς του Όουεν στην Αγγλία 
και του Φουριέ στη Γαλλία, που ήδη από τότε και οι δυο είχαν 
συρρικνωθεί σε απλές αιρέσεις που πέθαιναν σταδιακά. Από την άλλη, 
τους κοινωνικούς κομπογιαννίτες όλων τῶν ειδών, που µε τις διάφορες 
πανάκειές τους και µε λογιών-λογιών μπαλώματα ήθελαν να 
παραμερίσουν τα κοινωνικά δεινά, χωρίς να βλάψουν καθόλου το 
κεφάλαιο και το κέρδος. Και στις δυο περιπτώσεις εννοούσαν ανθρώπους 
που βρίσκονταν έξω από το εργατικό κίνημα και που ζητούσαν πιο πολύ 
στήριγμα στις «μορφωμένες» τάξεις. Από την άλλη πλευρά, η μερίδα 
εκείνη των εργατών, που είχε πεισθεί για την ανεπάρκεια των απλών 
πολιτικών αλλαγών και απαιτούσε ένα συθέµελο μετασχηματισμό της 
κοινωνίας, αυτοαποκαλούνταν τότε κομμουνιστές. ΏἨταν ένας 
χοντροδουλεμένος Κομμουνισμός μόνο ενστικτώδης, και κάποτε λίγο 
ὠµός, ήταν όµως αρκετά δυνατός για να δημιουργήσει δυο συστήµατα 
ουτοπικού κομμουνισμού: στη Γαλλία την «Ικαρία» του Καμπέ και στη 
Γερμανία τον κομμουνισμό του Βάιτλινγκ. Ο σοσιαλισμός το 1847 ήταν 
ένα κίνημα αστικό, κομμουνισμός ήταν ένα εργατικό κίνημα. Ο 
σοσιαλισμός, τουλάχιστον στην Ἠπειρωτική Ευρώπη, ήταν κοινωνικά 
αποδεκτός, ο κομμουνισµός ήταν ακριβώς το αντίθετο. Και επειδή από 

τότε κιόλας εἴχαμε τη γνώμη ότι «η χειραφέτηση των εργατών πρέπει να 
είναι έργο της ίδιας της εργατικής τάξης», δεν μπορούσαμε οὔτε στιγµή 
να διστάσουµε ποιο απ᾿ τα δυο ονόματα θα διαλέγαμε. Κι από τότε δεν 
μας ήρθε ποτέ στο νου να το απορρίψουμε. 

«Προλετάριοι όλων των χωρών, ενωθείτε!» Όταν εδώ και σαράντα δυο 
χρόνια, την παραμονή της πρώτης παρισινής επανάστασης, όπου το 
προλεταριάτο εμφανίστηκε µε δικές του διεκδικήσεις, φωνάξαμε στον 
κόσμο αυτά τα λόγια, μόνο λίγες φωνές µας απάντησαν. Στις 28 
Σεπτεμβρίου 1864, όµως, οι προλετάριοι των περισσοτέρων χωρών της 
Δυτικής Ευρώπης ενώθηκαν για να σχηματίσουν τη Διεθνή Ένωση των 
Εργατών, µε τη δοξασμένη ιστορία της. Η ίδια η Διεθνής έζησε, βέβαια, 
μόνο εννιά χρόνια. Όμως δεν υπάρχει άλλη καλύτερη απόδειξη από τη 
σημερινή μέρα για το γεγονός ότι η αιώνια συμμαχία των προλετάριων 
όλων των χωρών που ιδρύθηκε απ᾿ αυτήν ζει ακόµα, και ζει πιο έντονα 
από κάθε άλλη φορά. Γιατί σήμερα που γράφω αυτές τις γραμμές το 
προλεταριάτο της Ευρώπης και της Αμερικής επιθεωρεί τις δυνάμεις του, 
που για πρώτη φορά κινητοποιούνται σε µια στρατιά, κάτω από µια 
σημαία και για έναν άμεσο στόχο: το νομοθετικό καθορισμό της 
κανονικής οκτάωρης εργάσιµης ημέρας, που διακηρύχτηκε ακόµα από το 
1866 από το συνέδριο της Διεθνούς στη Γενεύη και ξανά ύστερα από το 
Εργατικό Συνέδριο του Παρισιού το 1559. Και το θέαμα της σημερινῆς 
μέρας θα δείξει στους καπιταλιστές και τους γαιοκτήμονες όλων των 
χωρών ότι οι προλετάριοι όλων των χωρών είναι σήμερα πραγματικά 
ενωμένοι. 

Ας ήταν ο Μαρξ πλάι µου, να το βλεπε αυτό µε τα ίδια του τα μάτια! 


Λονδίνο, | Μαΐου 1890 
Φρίντριχ Ένγκελς 


Πρόλογος [στην πολωνική έκδοση του 1892] 


Το γεγονός ότι µια νέα πολωνική έκδοση του Κομμουνιστικού 
Μανιφέστου έχει γίνει απαραίτητη γεννά διάφορους προβληματισμούς. 

Καταρχάς, είναι αξιοσημείωτο ότι το «Μανιφέστο» έχει γίνει 
πρόσφατα, θα λέγαμε, κριτήριο για την ανάπτυξη των μεγάλων 
βιομηχανιών στην ευρωπαϊκή ήπειρο. Στο βαθµό που μεγαλώνουν οι 
μεγάλες βιομηχανίες σε µια χώρα, στον ίδιο βαθμό, μεταξύ των 
εργαζομένων της ίδιας χώρας, μεγαλώνει η επιθυμία τους για να 
ενημερωθούν σχετικά µε τη θέση της εργατικής τάξης απέναντι στις 
ιδιοκτησιακές τάξεις, το σοσιαλιστικό κίνημα εξαπλώνεται ανάμεσά τους 
και αυξάνεται η ζήτηση για το «Μανιφέστο». Έτσι, από τον αριθµό των 

αντιτύπων του «Μανιφέστου» που κυκλοφορούν στη γλώσσα αυτής της 
χώρας µπορεί να μετρηθεί µε λογική ακρίβεια όχι µόνο η κατάσταση του 
εργατικού κινήματος, αλλά και ο βαθμός ανάπτυξης των μεγάλων 
βιομηχανιών. 

Σύμφωνα µε αυτό, η νέα πολωνική έκδοση σηματοδοτεί µια 
αποφασιστική πρόοδο της πολωνικής βιομηχανίας. Και δεν υπάρχει 
αμφιβολία ότι αυτή η πρόοδος έχει πράγματι σημειωθεί από τότε που 
εμφανίστηκε το τελευταίο τεύχος πριν από δέκα χρόνια. Η Ρωσική 
Πολωνία, το Κογκρέσο-Πολωνία, έχει γίνει η µεγάλη βιομηχανική 
περιοχή της Ρωσικής Αυτοκρατορίας. Ενώ η µεγάλη ρωσική βιομηχανία 
είναι σποραδικά διασκορπισµένη -- ένα κομμάτι της στον κόλπο της 
Φινλανδίας, ένα κομμάτι στο κέντρο (Μόσχα και Βλαντιμίρ), ένα τρίτο 
στη Μαύρη και την Αζοφική Θάλασσα, και άλλα διάσπαρτα αλλού -- η 
πολωνική βιομηχανία είναι συγκεντρωμένη σε μια σχετικά μικρή περιοχή 
και απολαμβάνει τα πλεονεκτήματα και τα μειονεκτήματα που 
προκύπτουν από αυτή τη συγκέντρωση. Οι ανταγωνιστές Ρώσοι 
κατασκευαστές αναγνώρισαν τα πλεονεκτήματα όταν απαιτούσαν 
προστατευτικούς δασμούς κατά της Πολωνίας, παρά τη διακαή επιθυμία 
τους να μετατρέψουν τους Πολωνούς σε Ρώσους. Τα μειονεκτήματα -- 
για τους Πολωνούς κατασκευαστές και για τη ρωσική κυβέρνηση -- 
φαίνονται στην γρήγορη εξάπλωση των σοσιαλιστικών ιδεών μεταξύ των 
Πολωνών εργατών και στην αυξανόμενη ζήτηση για το «Μανιφέστο». 

Αλλά η γρήγορη ανάπτυξη της πολωνικῆς βιομηχανίας, ξεπερνώντας 
εκείνη της Ρωσίας, είναι µε τη σειρά της µια νέα απόδειξη τῆς 
ανεξάντλητης ζωτικότητας του πολωνικού λαού και µια νέα εγγύηση για 
την επικείμενη εθνική του αποκατάσταση. Ωστόσο, η αποκατάσταση 
μιας ανεξάρτητης, ισχυρής Πολωνίας είναι κάτι που δεν αφορά µόνο τους 
Πολωνούς, αλλά όλους εµάς. Μια ειλικρινής διεθνής συνεργασία των 
ευρωπαϊκών εθνών είναι δυνατή µόνο εάν καθένα απὀ αυτά τα έθνη είναι 
πλήρως αυτόνομο στη χώρα του. Η επανάσταση του 1845, η οποία, κάτω 
απὀ τη σηµαία του προλεταριάτου, τελικά, απλώς άφησε τους 
προλετάριους αγωνιστές να κάνουν τη δουλειά της αστικής τάξης, 
εξασφάλισε και την ανεξαρτησία της Ιταλίας, της Γερμανίας και της 
Ουγγαρίας µέσω των εκτελεστών υποστηρικτών της, Λουδοβίκου 
Βοναπάρτη και Βίσμαρκ: αλλά η Πολωνία, που από το 1792 είχε κάνει 
περισσότερα για την επανάσταση από ό,τι και οι τρεις µαζί, αφέθηκε 
στην τύχη της όταν υπέκυψε το 1863 σε µια δεκαπλάσια ρωσική 
υπεροχή. Οι ευγενείς δεν μπορούσαν οὔτε να διατηρήσουν οὖτε να 
ανακτήσουν την πολωνική ανεξαρτησία η αστική τάξη είναι 
τουλάχιστον αδιάφορη προς αυτήν σήµερα. Όμως, είναι αναγκαία για την 
αρμονική συνεργασία των ευρωπαϊκών εθνών. Μπορεί να την κερδίσει 
µόνο το νεαρό Πολωνικό προλεταριάτο και στα χέρια του είναι ασφαλές. 
Γιατί οι εργάτες όλης της υπόλοιπης Ευρώπης χρειάζονται την ανεξαρ- 

τησία της Πολωνίας, όπως και οι ίδιοι οι Πολωνοί εργάτες. 


Λονδίνο, 10 Φεβρουαρίου 1892 
Φρίντριχ Ένγκελς 


Για τον Ιταλό αναγνώστη 
[Πρόλογος στην ιταλική έκδοση. 1893] 


Η δημοσίευση του «Μανιφέστου του Κομμουνιστικού Κόμματος» 
συνέπεσε, µπορεί να πει κανείς, µε την 18η Μαρτίου 1848, την ημέρα της 
επανάστασης στο Μιλάνο και το Βερολίνο, που ήταν ένοπλες εξεγέρσεις 
τῶν δύο εθνών που βρίσκονταν το ένα στο κέντρο της ευρωπαϊκής 
ηπείρου και το άλλο στη θάλασσα της Μεσογείου, τα οποία μέχρι τότε 
είχαν αποδυναμωθεί από τον εδαφικό κατακερµατισµό και τις εσωτερικές 
διαμάχες και επομένως είχαν περιέλθει σε ξένη κυριαρχία. Ενώ η Ιταλία 
ήταν υποταγμένη στον Αυτοκράτορα της Αυστρίας, η Γερμανία έπρεπε 
να υποστεί, αν και όχι τόσο άµεσα, τον όχι λιγότερο βαρύ ζυγό του 
Τσάρου όλων των Ρωσιών. Τα αποτελέσµατα της Ίδης Μαρτίου 1848 
απάλλαξαν τόσο την Ιταλία όσο και τη Γερμανία από αυτή την ντροπή: 
αν από το 1848 έως το 1571] αυτά τα δύο μεγάλα έθνη ανασυστάθηκαν 
και µε κάποιο τρόπο αποκαταστάθηκαν, ήταν όπως έλεγε ο Καρλ. Μαρξ, 
επειδή οι ίδιοι άνθρωποι που κατέστειλαν την επανάσταση του 1848 
έγιναν τότε άθελά τους οι εκτελεστές της διαθήκης τους. 

Η επανάσταση ήταν τότε παντού έργο της εργατικής τάξης: η εργατική 
τάξη ήταν που έστησε τα οδοφράγµατα και έδωσε τη ζωή της στις 
επάλξεις. Μόνο οι εργάτες του Παρισιού, όταν ανέτρεψαν την 
κυβέρνηση, εἶχαν την απόλυτη πρόθεση να ανατρέψουν το αστικό 
καθεστώς. Όμως, παρόλο που εἶχαν επίγνωση του μοιραίου 
ανταγωνισμού μεταξύ της τάξης τους και της αστικής τάξης, ούτε η 
οικονομική πρόοδος της χώρας ούτε η πνευματική ανάπτυξη των 
γαλλικών εργατικών μαζών είχαν φτάσει ακόµη στο στάδιο που θα είχε 
κάνει δυνατή µια κοινωνική ανασυγκρότηση. Σε τελική ανάλυση, λοιπόν, 
τους καρπούς της επανάστασης τους καρπώθηκε η καπιταλιστική τάξη. 
Στις άλλες χώρες, στην Ιταλία, στη Γερμανία, στην Αυστρία, οι εργάτες, 
από την πρώτη στιγμή, δεν έκαναν τίποτα άλλο από το να ανεβάσουν την 
αστική τάξη στην εξουσία. Σε καμία χώρα όμως δεν είναι δυνατή η 
κυριαρχία της αστικής τάξης χωρίς την εθνική ανεξαρτησία. Η 
επανάσταση του 1848 επρόκειτο να καταλήξει στην ενότητα και την 
ανεξαρτησία εκείνων των εθνών που προηγουμένως δεν είχαν: Ιταλία, 
Γερμανία, Ουγγαρία. Η Πολωνία θα ακολουθήσει στην ώρα της. 

Αν λοιπόν η επανάσταση του 18548 δεν ήταν σοσιαλιστική 
επανάσταση, της άνοιξε το δρόμο, της προετοίμασε το έδαφος. Με την 
ανάπτυξη των μεγάλων βιομηχανιών σε όλες τις χώρες, το αστικό 
καθεστώς τα τελευταία σαράντα πέντε χρόνια έχει δημιουργήσει παντού 
ένα πολυάριθμο, συγκεντρωμένο και ισχυρό προλεταριάτο, έχει 
δημιουργήσει, για να χρησιμοποιήσω µια έκφραση του «Μανιφέστου», 
τους δικούς του νεκροθάφτες. Χωρίς την αποκατάσταση της 
ανεξαρτησίας και της ενότητας κάθε ευρωπαϊκού έθνους, δεν θα 
μπορούσε να υπάρξει ούτε η διεθνής ενοποίηση του προλεταριάτου, ούτε 
η ἤρεμη και κατανοητή συνεργασία αυτών των εθνών για την επίτευξη 
τῶν κοινών στόχων. Φανταστείτε μια κοινή διεθνή δράση των Ιταλών, 
Ούγγρων, Γερμανών, Πολωνών, Ρώσων εργατών κάτω από τις πολιτικές 
συνθήκες της εποχής πριν το 1848! 

Οι μάχες που έγιναν το 1848 δεν ήταν μάταιες, ούτε τα 45 χρόνια που 
μας χωρίζουν από εκείνη την επαναστατική εποχή. Οι καρποί ωριμάζουν 
και το μόνο που εὔχομαι είναι η δημοσίευση αυτής της ιταλικής 
μετάφρασης του «Μανιφέστου» να προμηνύει και τη νίκη του ιταλικού 
προλεταριάτου, όπως έκανε η έκδοση του πρωτοτύπου για τη διεθνή 
επανάσταση. 

Το «Μανιφέστο» δικαιώνει πλήρως τον επαναστατικό ρόλο που έπαιξε 
ο καπιταλισμός στο παρελθόν. Το πρώτο καπιταλιστικό έθνος ήταν η 
Ιταλία. Το τέλος του φεουδαρχικού Μεσαίωνα και η αυγή της σύγχρονης 
καπιταλιστικής εποχής σηματοδοτείται από µια σπουδαία μορφή -- τον 
Ιταλό Δάντη, που ήταν ταυτόχρονα ο τελευταίος ποιητής του Μεσαίωνα 
και ο πρώτος ποιητής της σύγχρονης εποχής. Σήμερα, όπως γύρω στο 
1300, ξημερώνει μια νέα ιστορική εποχή. Θα μας δώσει η Ιταλία τον νέο 
Δάντη, που θα προαναγγέλλει τη γέννηση αυτής της νέας προλεταριακής 
ἐποχῆς; 


Λονδίνο, | Φεβρουαρίου 1593 
Φρίντριχ Ένγκελς 


ΜΑΝΙΦΕΣΤΟ 
ΤΟΥ ΚΟΜΜΟΥΝΙΣΤΙΚΟΥ ΚΟΜΜΑΤΟΣ 


ΕΙΣΑΓΩΓΗ 


Ένα φάντασμα πλανιέται στην Ευρώπη - το φάντασμα του 
κομμουνισμού. Όλες οι δυνάμεις της γερασµένης Ευρώπης, του Πάπα 
και του Τσάρου, του Μέτερνιχ! και του Γκιζό2, των Γάλλων ριζοσπαστών 
και τῶν Γερμανών αστυνομικών, ενώθηκαν σε ένα ιερό κυνήγι ενάντια 
σ᾽ αυτό το φάντασμα. 

Υπάρχει άραγε κόμμα της αντιπολίτευσης, που να µην έχει δυσφημιστεί 
σαν κομμουνιστικό απ᾿ τους κυβερνητικούς αντιπάλους του, υπάρχει 
κόμμα της αντιπολίτευσης που να µην έχει στιγματιστεί, µε τη σειρά του, 
µε την κατηγορία του κομμουνισμού, τόσο τοὺς πιο προοδευτικούς, 
αντιπολιτευόµενους όσο και τους αντιδραστικούς αντιπάλους του; 

Δύο πράγματα προκύπτουν απ᾿ αυτό το γεγονός. 

Ι. Ο κομμουνισµμός αναγνωρίζεται πλέον σαν δύναμη απ᾿ όλες τις 
ευρωπαϊκές δυνάμεις. 

2. Είναι καιρός πια να εκθέσουν οι κομμουνιστές ανοιχτά, μπροστά σ᾽ 
όλο τον κόσμο, τις απόψεις τους, τους σκοπούς τους, τις επιδιώξεις τους 
και στο παραμύθι για το φάντασμα του κομμουνισμού να αντιτάξουν ένα 
Μανιφέστο του ίδιου του κόμματος. 

Για το σκοπό αυτό συγκεντρώθηκαν στο Λονδίνο κομμουνιστές από τις 
πιο διαφορετικές εθνικότητες και συνέταξαν το Μανιφέστο που 
ακολουθεί και που θα εκδοθεί στην αγγλική, γαλλική, γερμανική, 
ιταλική, Φλαμανδική και δανέζικη γλώσσα. 


1. Κλέμενς φον Μέττερνιχ: Αυστριακός πολιτικός (1773-1859) και διπλωμάτης υπουργός 
Εξωτερικών και καγκελάριος: ένας από τους ιδρυτές της Ἱερής Συμμαχίας. 

2. Φρανσουά Γκιζό: Γάλλος ιστορικός (1787-1874) και πολιτικός οπαδός του Μοναρχικού 
Οίκου της Ορλεάνης: υπουργός Εσωτερικών και Εξωτερικών: εκπροσωπούσε τα συμφέροντα 


της χρηματιστικής αστικής τάξης. 
3. Η δημοσίευσή του σ᾽ αὐτές τις γλώσσες δεν ήταν αρχικά δυνατή. 

1. 


ΑΣΤΟΙ ΚΑΙ ΠΡΟΛΕΤΑΡΙΟΙ 


Η ιστορία όλης της μέχρι τώρα κοινωνίας: είναι ιστορία ταξικών 
αγώνων. 

Ελεύθερος και σκλάβος, πατρίκιος Και πληβείος, βαρόνος και 
δουλοπάροικος, μάστορας και παραγιός, εν ολίγοις, καταπιεστής και 
καταπιεζόµενος, βρίσκονταν σε συνεχή αντίθεση μεταξύ τους, έκαναν 
έναν αδιάκοπο αγώνα, άλλοτε κρυφό, άλλοτε φανερό, έναν αγώνα που 
τελείωνε πάντα ή µε έναν επαναστατικό μετασχηματισμό ολόκληρης της 
κοινωνίας ή µε την κοινή καταστροφή των αντιμαχόμενων τάξεων. 

Στις προηγούμενες εποχές της ιστορίας βρίσκουμε σχεδόν παντού µια 
πλήρη διάρθρωση της κοινωνίας σε διαφορετικές θέσεις, µια πολλαπλή 
διαβάθµιση των κοινωνικών θέσεων. Στην αρχαία Ρώμη έχουμε 
πατρίκιους, ιππότες, πληβείους, σκλάβους' στο Μεσαίωνα φεουδάρχες, 
υποτελείς, συντεχνίτες, παραγιούς, δουλοπάροικους, Και επιπλέον σχεδόν 
σε καθεμιά απ᾿ αυτές τις τάξεις βρίσκουμε και πάλι ιδιαίτερες 
διαβαθμίσεις. 

Η σύγχρονη αστική κοινωνία που αναδύθηκε από την κατρακύλα της 
φεουδαρχικής κοινωνίας δεν κατάργησε τις ταξικές αντιθέσεις. Έθεσε 
μόνο νέες τάξεις, νέες συνθήκες καταπίεσης, νέες μορφές πάλης στη 
θέση τῶν παλιών. 


1. Με τον όρο αστική τάξη εννοείται η τάξη των σύγχρονων καπιταλιστών που κατέχουν τα 
κοινωνικά μέσα παραγωγής και εκμεταλλεύονται τη μισθωτή εργασία. Με τον όρο 
προλεταριάτο, εννοείται η τάξη τῶν σύγχρονων μισθωτών εργατών που, αφού δεν έχουν δικά 
τους μέσα παραγωγής, εξαρτώνται από την πώληση της εργατικής τους δύναμης για να 
μπορέσουν να ζήσουν. [Σχόλιο του Ένγκελς στην αγγλική έκδοση του | δ8δ]. 

2. Δηλαδή, ακριβέστερα, ή γραπτή ιστορία. Μέχρι το 1847 η προϊστορία της κοινωνίας, η 
κοινωνική οργάνωση που προηγήθηκε όλης της γραπτής ιστορίας, ήταν ακόμη σχεδόν 
άγνωστη. Από τότε ο Άουγκουστ φον Χάξταουζεν ανακάλυψε την κοινή ιδιοκτησία της γης 
στη Ρωσία, ο Λούντβιχ φον Μάουρερ απέδειξε ότι ήταν η κοινωνική βάση από την οποία 
ξεκίνησαν ιστορικά όλες οι γερμανικές φυλές και σταδιακά διαπιστώθηκε ότι οι αγροτικές 
κοινότητες µε κοινή κατοχή της γης ήταν η αρχέτυπη µορφή κοινωνίας απὀ την Ινδία µέχρι 
την Ιρλανδία. Τελικά, η εσωτερική οργάνωση αυτής της πρωτόγονης κομμουνιστικής 
κοινωνίας αποκαλύφθηκε στην τυπική της µορφή µε την κορυφαία ανακάλυψη της αληθινής 
φύσης τῶν γενών και της θέσης τους μέσα στη φυλή από τον Λιούις Χένρι Μόργκαν. Με τη 
διάλυση αυτών των πρωταρχικών κοινοτήτων αρχίζει η διαίρεση της κοινωνίας σε 
ξεχωριστές και τελικά σε αντιτιθέµενες τάξεις. [Σχόλιο του Ένγκελς για την αγγλική έκδοση 
του 1ὸδὸ και τή γερμανική έκδοση του 1890]. Προσπάθησα να παρακολουθήσω αυτή τη 
διαδικασία διάλυσης στην «Η καταγωγή της οικογένειας, της ατομικής ιδιοκτησίας και του 
κράτους» (Ώει Ὀτερτιῃς ἆοιτ Εαπιἰ]!ο, ος Ργϊναϊοϊσοπίπηπις απ ἄος δί8αί5)' δεύτερη έκδοση, 
Στουτγάρδη 1886. /Σχόλιο του Ένγκελς στην αγγλική έκδοση του | δ8δ]. 


2ο Μανιφέστο του Κομμουνιστικού Κόμματος 


Η εποχή µας όµως, η εποχή της αστικής τάξης, χαρακτηρίζεται από το 
γεγονός ότι απλοποίησε τις ταξικές αντιθέσεις. Η κοινωνία στο σύνολό 
της χωρίζεται ολοένα και περισσότερο σε δύο μεγάλα εχθρικά 
στρατόπεδα, σε δύο µεγάλες τάξεις που είναι άµεσα αντίθετες μεταξύ 
τους: την αστική τάξη και το προλεταριάτο. 

Από τους δουλοπάροικους του Μεσαίωνα προέκυψαν οι µικροαστοί! 
των πρώτων πόλεων απ᾿ αυτόν τον µικροαστικὀ πληθυσμό 
αναπτύχθηκαν τα πρώτα στοιχεία της αστικής τάξης. 

Η ανακάλυψη της Αμερικής, ο περίπλους της Αφρικής δημιούργησαν 

ένα νέο πεδίο για την αναδυόµενη αστική τάξη. Οι αγορές των 
Ανατολικών Ινδιών και της Κίνας, ο εποικισμός της Αμερικής, οι 
ανταλλαγές µε τις αποικίες, η αύξηση τῶν μέσων ανταλλαγής και γενικά 
τῶν εμπορευμάτων, έδωσαν στο εμπόριο, στη ναυτιλία και στη 
βιομηχανία; µια άνευ προηγουμένου ώθηση και μαζί της µια ραγδαία 
ανάπτυξη στο επαναστατικό στοιχείο που υπήρχε μέσα στη 
παρακµάζουσα φεουδαρχική κοινωνία. 
Ο µέχρι τότε φεουδαρχικός ή συντεχνιακός τρόπος λειτουργίας της 
βιομηχανίας δεν αρκούσε πια για να καλύψει τις ανάγκες, που 
μεγάλωναν µε τις νέες αγορές. Η μανιφακτούρα΄ πήρε τη θέση του. Οι 
αρχιτεχνίτες της συντεχνίας εκτοπίστηκαν από τη βιομηχανική μεσαία 
τάξη: ο καταµερισµός της εργασίας ανάμεσα στις διάφορες επιχειρήσεις 
εξαφανίστηκε από τον καταμερισµό της εργασίας στα ίδια τα ατομικά 
εργαστήρια. 

Οι αγορές όµως συνεχώς μεγάλωναν και η ζήτηση πάντα αυξανόταν. 
Ακόμη και ο χειρονακτικός τρόπος παραγωγής στα εργαστήρια δεν 
αρκούσε πια. Τότε ο ατμός και τα μηχανήματα έφεραν επανάσταση στη 
βιομηχανική παραγωγή. Η σύγχρονη βιομηχανία μεγάλης κλίμακας πήρε 
τη θέση του χειρονακτικού τρόπου παραγωγής τῶν εργαστηρίων και η 
βιομηχανική μεσαία τάξη αντικαταστάθηκε από τους βιομήχανους 
εκατομμυριούχους, επικεφαλείς ολόκληρων βιομηχανικών στρατιών, 
τους σύγχρονους αστούς. 

Η μεγάλη βιομηχανία δημιούργησε την παγκόσμια αγορά, που είχε 
προετοιμαστεί από την ανακάλυψη της Αμερικής. Η παγκόσμια αγορά 
έδωσε µια τεράστια ανάπτυξη στο εμπόριο, στη ναυτιλία, στις χερσαίες 
συγκοινωνίες. Αυτό πάλι είχε επίδραση στην επέκταση της βιομηχανίας 
και στο βαθµό που επεκτείνονταν η βιομηχανία, το εμπόριο, η ναυτιλία 
και οι σιδηρόδρομοι, στον ίδιο βαθµό αναπτυσσόταν η αστική τάξη. 


1. Με τον όρο µικροαστός (Ρ{αΠΙρήτϱετ) καθορίζεται ο πολίτης που ζούσε κοντά στα τείχη 
της πόλης αλλά έξω από αυτά και του εἶχαν δοθεί αστικά δικαιώματα. 

2. Βιομηχανία όχι µε τη σηµερινή έννοια. Παραγωγή µε εργαλεία, αλλά σε πολύ χαμηλό 
επίπεδο (Σ.τ.Μ.) 

3, (1848,1872, 1553) οι νέες. 

4. Οργάνωση της παραγωγής σε µεγάλη κλίμακα κατά τον 170-18ο αιώνα (εποχή του 
μερκαντιλισμού). Στις παραγωγικές μονάδες εργάζονταν επαγγελματίες χειροτέχνες και ο 
τρόπος παραγωγής ήταν χειροτεχνικός (Σ.τ.Μ.). 

αύξανε τα κεφάλαιά της και ὠθούσε στο περιθώριο όλες τις τάξεις που 
είχε κληροδοτήσει ο Μεσαίωνας. 

Βλέπουμε, λοιπόν, πώς και η ίδια η σύγχρονη αστική τάξη είναι προϊόν 
µιας μακράς διαδικασίας εξέλιξης, µιας σειράς ανατροπών στους τρόπους 
παραγωγής και συναλλαγών. 

Καθένα από αυτά τα στάδια της αστικής εξέλιξης συνοδευόταν από 
µια αντίστοιχη πολιτική πρόοδο’. Καταπιεσμένη τάξη κάτω από την 
κυριαρχία των φεουδαρχών, ένοπλη και αυτοδιοικούμενη ένωση στην 
Κομμούνα;, εδώ ανεξάρτητη αστική δημοκρατία’, εκεί τρίτη 
φορολογούμενη τάξη της μοναρχίας’, στη συνέχεια στην εποχή της 
χειρονακτικής παραγωγής στα εργαστήρια υπηρετούσε είτε την ημι- 
φεουδαρχική είτε την απόλυτη μοναρχία” σαν αντίβαρο κατά των 
ευγενών, και γενικά ήταν ο ακρογωνιαίος λίθος τῶν μεγάλων μοναρχιών 
και τέλος, από την εποχή της δημιουργίας της μεγάλης βιομηχανίας και 
της παγκόσμιας αγοράς, πάλεψε για την αποκλειστική πολιτική 
κυριαρχία στο σύγχρονο αντιπροσωπευτικό κράτος. Η σύγχρονη κρατική 
εξουσία δεν είναι παρά µια επιτροπή που διευθύνει τις κοινές συναλλαγές 
όλης της αστικής τάξης. 

Η αστική τάξη έπαιξε έναν εξαιρετικά επαναστατικό ρόλο στην 
ιστορία. 

Η αστική τάξη, όπου κι αν έχει έρθει στην εξουσία, έχει καταστρέψει 
όλες τις φεουδαρχικές, πατριαρχικές, ειδυλλιακές σχέσεις. Διέλυσε 
ανελέητα τους ετερόκλητους φεουδαρχικούς δεσμούς, που συνέδεαν τον 
άνθρωπο µε τους φυσικούς ανωτέρους του και δεν άφησε κανέναν άλλο 
δεσμό μεταξύ ανθρώπου µε άνθρωπο πέρα από το γυμνό συμφέρον, από 
την σκληρή «πληρωμή σε μετρητά». Έπνιξε το πιο ιερό δέος της 
ευσεβούς ονειροπόλησης, του ιπποτικού ενθουσιασμού, της 
μικροαστικῆς μελαγχολίας στα παγωμένα νερά του εγωιστικού 
υπολογισμού. Μετέτρεψε την προσωπική αξιοπρέπεια σε ανταλλακτική 
αξία και αντικατέστησε τις αμέτρητες τεκμηριωμένες και ἐέντιμα 
αποκτηθείσες ελευθερίες µε µια αδίστακτη ελευθερία εμπορίου. Με δυο 
λόγια, έχει αντικαταστήσει την εκμετάλλευση που καλύπτεται από 
θρησκευτικές και πολιτικές ψευδαισθήσεις µε την απροκάλυπτη, την 


1. Στην αγγλική έκδοση του 1888 προστίθεται: «αυτών τῶν τάξεων». 

2. Οι πόλεις που αναπτύχθηκαν στη Γαλλία λέγονταν «Κομμούνες» ακόµη και πριν 
κατορθώσουν, σαν «τρίτη τάξη», να αποσπάσουν από τους φεουδάρχες αφέντες και 
αρχιτεχνίτες την τοπική αυτοδιοίκηση και τα πολιτικά δικαιώµατα. Σε γενικές γραμμές, 
αναφέραμε εδώ την Αγγλία σαν τυπική χώρα για την οικονομική εξέλιξη της αστικής τάξης 
και τη Γαλλία για την πολιτική της εξέλιξη. [Σχόλιο από τον Ένγκελς στην αγγλική έκδοση 
του [858]. 

Έτσι αποκαλούσαν οι αστοί της Ιταλίας και της Γαλλίας την αστική τους κοινότητα αφού 
είχαν αγοράσει ή εξαναγκάσει τα πρώτα δικαιώµατα αυτοδιοίκησης από τους φεουδάρχες 
τους. [Σχολιασμός του Ένγκελς στη γερμανική έκδοση του | 890]. 

3, Στην αγγλική έκδοση του 1888 προστίθεται: «όπως στην Ιταλία και στη Γερμανία». 

4. Στην αγγλική έκδοση του 1888 προστίθεται: «όπως στη Γαλλία». 

5. (1848) προστίθεται: και 

αναιδή, την άµεση. την ωμή εκμετάλλευση. 

Η αστική τάξη έχει αποποιηθεί από το φωτοστέφανό της όλα τα μέχρι 
τώρα αξιοσέβαστα και ευσεβή επαγγέλματα που ενέπνεαν δέος. Έχει 
μετατρέψει τον γιατρό, τον νομικό, τον ιερέα, τον ποιητή. τον άνθρωπο 
της επιστήμης σε αμειβόμενους εργάτες της. 

Η αστική τάξη έχει σκίσει το συγκινητικό-συναισθηματικό πέπλο από 
την οικογενειακή σχέση και το έχει περιορίσει σε μια καθαρά χρηματική 
σχέση. 

Η αστική τάξη φανέρωσε ότι η κτηνώδης επίδειξη δύναμης, που τόσο 
πολύ θαυμάζουν οι αντιδραστικοί στο Μεσαίωνα, βρήκε το πιο ταιριαστό 
της συμπλήρωμα στη νωθρή τεμπελιά. Ἠταν η πρώτη που απέδειξε τι 
μπορεί να καταφέρει η ανθρώπινη δραστηριότητα. Δημιούργησε τελείως 
διαφορετικά θαύματα από τις πυραμίδες της Αιγύπτου, τα ρωμαϊκά 
υδραγωγεία και τους γοτθικούς καθεδρικούς ναούς και έκανε τελείως 
διαφορετικές εκστρατείες απὀ τις μεταναστεύσεις των λαών και τις 
σταυροφορίες. 

Η αστική τάξη δεν µπορεί να υπάρξει χωρίς να επαναστατικοποιεί 
αδιάκοπα τα εργαλεία παραγωγής, δηλαδή τις σχέσεις παραγωγής, 
δηλαδή όλες τις κοινωνικές σχέσεις. Από την άλλη πλευρά, η 
αμετάβλητη διατήρηση του παλιού τρόπου παραγωγής ήταν η πρώτη 
προὐπόθεση ύπαρξης για όλες τις προηγούμενες βιομηχανικές τάξεις. Η 
συνεχής ανατροπή της παραγωγής, ο αδιάκοπος κλονισμός όλων των 
κοινωνικών καταστάσεων, η αιώνια αβεβαιότητα και η κίνηση 
διακρίνουν την αστική εποχή από όλες τις προηγούμενες. Όλες οι 
στέρεες, σκουριασμένες σχέσεις µε την ακολουθία τους από παλιές 
σεβάσµιες ιδέες και αντιλήψεις διαλύονται και όλες οι νεοσύστατες 
γίνονται ξεπερασμένες πριν προλάβουν να αποστεωθούν. Καθετί το 
στερεό και στάσιμο εξατµίζεται, καθετί το ιερό βεβηλώνεται και στο 
τέλος οι άνθρωποι αναγκάζονται ν᾿ αντικρίσουν µε νηφάλιο µάτι τη θέση 
τους στη ζωή και τις αμοιβαίες σχέσεις τους. 

Η ανάγκη για µια συνεχώς διευρυνόµενη αγορά για την πώληση των 
προϊόντων της καθοδηγεί την αστική τάξη σε όλο τον κόσμο. Πρέπει να 
φωλιάζει παντού, να μεγαλώνει παντού, να δημιουργεί παντού σχέσεις. 

Με την εκμετάλλευση της παγκόσμιας αγοράς, η αστική τάξη έχει 
κάνει την παραγωγή και την κατανάλωση όλων των χωρών 
κοσμοπολίτικη. Προς μεγάλη λύπη των αντιδραστικών, τράβηξε το 
εθνικό χαλί κάτω από τα πόδια της βιομηχανίας. Οι παμπάλαιες εθνικές 
βιομηχανίες έχουν καταστραφεί και καταστρέφονται καθημερινά. 
Εκτοπίζονται από νέες βιομηχανίες, η εισαγωγή των οποίων είναι 
ζωτικής σημασίας ζήτημα για όλα τα πολιτισµένα έθνη, από βιομηχανίες 
που δεν επεξεργάζονται πλέον εγχώριες πρώτες ύλες, αλλά πρώτες ύλες 
που βρίσκονται στις πιο απομακρυσμένες ζώνες και που τα προϊόντα 
τους δεν καταναλώνονται μονάχα στην ίδια τη χώρα, αλλά ταυτόχρονα 
σε όλα τα µέρη τον κόσμου. 

Οι παλιές ανάγκες, που ικανοποιούνταν από τα προϊόντα της χώρας, 
αντικαθίστανται από νέες ανάγκες, που για να ικανοποιηθούν απαιτούν 
προϊόντα τῶν πιο απομακρυσμένων χωρών και κλιμάτων. Στη θέση της 
παλιάς τοπικής και εθνικής αυτάρκειας και αποκλειστικότητας, μπαίνει 
µια ολόπλευρη συναλλαγή, µια ολόπλευρη αλληλεξάρτηση των εθνών. 
Κι αυτό που γίνεται στην υλική παραγωγή γίνεται και στην πνευματική 
παραγωγή. Τα πνευματικά προϊόντα τῶν μεμονωμένων εθνών γίνονται 
κοινό χτήμα. Η εθνική μονομέρεια και ο εθνικός περιορισμός γίνονται 
όλο και πιο αδύνατα και από τις πολλές εθνικές και τοπικές φιλολογίες 
διαμορφώνεται µια παγκόσμια φιλολογία. 

Με τη ραγδαία βελτίωση όλων των εργαλείων παραγωγής, µε την 
απεριόριστη διευκόλυνση τῶν επικοινωνιών, η αστική τάξη παρασύρει 
στον πολιτισμό όλα τα έθνη, ακόµα και τα πιο βάρβαρα. Οι φτηνές τιµές 
τῶν εμπορευμάτων της είναι το βαρύ πυροβολικό που γκρεμίζει όλα τα 
σινικά τείχη, και µε οποίο αναγκάζει ακόµα και το πιο επίµονο μίσος για 
τους ξένους τῶν βαρβάρων να συνθηκολογήσει. Αναγκάζει όλα τα έθνη 
να υιοθετήσουν τον τρόπο παραγωγής της αστικής τάξης εάν δεν θέλουν 
να χαθούν: τα αναγκάζει να εισαγάγουν στη χώρα τους το λεγόμενο 
πολιτισμό, δηλαδή να γίνουν αστοί. Με µια λέξη, δημιουργεί έναν κόσμο 
«κατ᾽ εικόνα της». 

Η αστική τάξη υπέταξε την ύπαιθρο στην κυριαρχία της πόλης. 
Δημιούργησε τεράστιες πόλεις, αύξησε σε µεγάλο βαθµό τον αριθµό τον 
αστικού πληθυσμού σε σύγκριση µε τον αγροτικό και απέσπασε έτσι ένα 
μεγάλο μέρος του πληθυσμού από την ηλιθιότητα της αγροτικής ζωής. 
Όπως έκανε την ύπαιθρο να εξαρτάται από την πόλη, έτσι έκανε τις 
βάρβαρες και ημιβάρβαρες χώρες να εξαρτώνται από τις πολιτισµένες, 
τους αγροτικούς λαούς από τους αστικούς λαούς και την Ανατολή από τη 
Λύση. 

Η αστική τάξη εξαλείφει όλο και περισσότερο τον κατακερµατισµό 
τῶν μέσων παραγωγής, της ιδιοκτησίας και του πληθυσμού. Συσσώρευσε 
τον πληθυσμό, συγκεντροποίησε τα μέσα παραγωγής και συγκέντρωσε 
την ιδιοκτησία στα χέρια λίγων. Η αναγκαία συνέπεια αυτού ήταν ο 
πολιτικός συγκεντρωτισµός. Ανεξάρτητες επαρχίες µε διαφορετικά 
συμφέροντα, νόμους, κυβερνήσεις και τελωνειακούς δασμούς, και που 
συνδέονταν μεταξύ τους σχεδόν μονάχα µε σχέσεις συμμαχίας, 
συσπειρώθηκαν σε ένα έθνος, µία κυβέρνηση, ένα νόμο, ένα εθνικό 
ταξικό συμφέρον, µια τελωνειακή ζώνη. 

Η αστική τάξη, στα μόλις εκατό χρόνια της ταξικής της κυριαρχίας 
έχει δημιουργήσει τις πιο μαζικές και κολοσσιαίες παραγωγικές δυνάμεις 
από ό,τι όλες μαζί οι περασµένες γενιές. Ὑποταγή των δυνάμεων της 
φύσης, μηχανές, εφαρμογή της χημείας στη βιομηχανία και τη γεωργία, 
ατμοπλοΐα, σιδηρόδρομοι, ηλεκτρικοί τηλέγραφοι, εκχέρσωση 
ολόκληρων ηπείρων, διαρρύθμιση τῶν ποταμών σε πλωτούς, ολόκληροι 
πληθυσμοί που ξεπετιούνται απ᾽ τη γη -- ποιός άλλος προηγούμενος 

αιώνας θα μπορούσε να υποπτευθεί πως στους κόλπους της κοινωνικής 
εργασίας λαγοκοιμόταν τέτοιες παραγωγικές δυνάμεις; 

Είδαμε λοιπόν ότι τα µέσα παραγωγής και μεταφοράς, που πάνω στη 
βάση τους διαμορφώθηκε η αστική τάξη, δημιουργήθηκαν στη 
φεουδαρχική κοινωνία. Σε ένα ορισμένο στάδιο της ανάπτυξης αυτών 
τῶν μέσων παραγωγής και μεταφοράς, οι συνθήκες κάτω από τις οποίες 
παρήγε και αντάλλασσε η φεουδαρχική κοινωνία, η φεουδαρχική 
οργάνωση της γεωργίας και της µεταποιητικής βιομηχανίας, µε µια λέξη 
οι φεουδαρχικές σχέσεις ιδιοκτησίας, δεν ανταποκρίνονταν πλέον στις 
αναπτυγμένες κιόλας παραγωγικές δυνάμεις. Εμπόδιζαν την παραγωγή 
αντί να την προωθούν. Μεταβλήθηκαν σε ισάριθμα δεσμά. Έπρεπε να 
σπάσουν, έσπασαν. Στη θέση τους μπήκε ο ελεύθερος συναγωνισμός, 
συνοδευόμενος από ένα κοινωνικό και πολιτικό σύνταγμα 
προσαρμοσμένο σε αὐτόν, µε την οικονομική και πολιτική κυριαρχία της 
αστικής τάξης. 

Μια παρόμοια κίνηση γίνεται μπροστά στα μάτια µας. Οι αστικές 
σχέσεις παραγωγής και ανταλλαγής, οι αστικές σχέσεις ιδιοκτησίας, η 
σύγχρονη αστική κοινωνία, που έχει επινοήσει τόσο ισχυρά μέσα 
παραγωγής και μεταφοράς, μοιάζει µε το μάγο εκείνο που δεν είναι 
πλέον σε θέση να ελέγξει τις καταχθόνιες δυνάμεις που ο ίδιος επινόησε. 
Εδώ και δεκάδες χρόνια, η ιστορία της βιομηχανίας και του εμπορίου δεν 
είναι τίποτε άλλο παρά μόνο η ιστορία της εξέγερσης των σύγχρονων 
παραγωγικών δυνάμεων ενάντια στις σύγχρονες σχέσεις παραγωγής, 
ενάντια στις σχέσεις ιδιοκτησίας, που αποτελούν τους όρους ύπαρξης της 
αστικής τάξης και της κυριαρχίας της. 

Αρκεί να αναφέρουμε τις εμπορικές κρίσεις που, µε την περιοδική 
επανεµφάνισή τους, απειλούν όλο και περισσότερο την ίδια την ὕπαρξη 
της αστικής κοινωνίας. Στις εμπορικές κρίσεις, ένα µεγάλο ποσοστό όχι 
μόνο των παραγόμενων προϊόντων, αλλά και των παραγωγικών 
δυνάμεων που έχουν ἤδη δημιουργηθεί καταστρέφεται τακτικά. Στις 
κρίσεις ξεσπά µια κοινωνική επιδηµία που θα φαινόταν παράλογη σε 
όλες τις προηγούμενες εποχές -- η επιδημία της υπερπαραγωγής. Η 
κοινωνία ξαφνικά βρίσκεται πάλι πίσω σε μια κατάσταση στιγμιαίας 
βαρβαρότητας θα λεγε κανείς ότι ένας λιμός, ένας γενικός 
καταστροφικός πόλεμος της έκοψε όλα τα µέσα ύπαρξης: η βιομηχανία 
και το εμπόριο φαίνονται εκμηδενισµένα, και γιατί; Γιατί η κοινωνία έχει 
πάρα πολύ πολιτισμό, πάρα πολλά μέσα ὐπαρξης, πάρα πολλή 
βιομηχανία, πάρα πολύ εμπόριο. Οι παραγωγικές δυνάμεις που έχει στη 
διάθεσή της δεν χρησιμεύουν πια για την προώθηση του αστικού 
πολιτισμού και τῶν αστικών σχέσεων ιδιοκτησίας. Αντίθετα, έγιναν πάρα 
πολύ μεγάλες γι’ αυτές τις σχέσεις, εμποδίζονται από αυτές: και κάθε 
φορά που οι παραγωγικές δυνάμεις ξεπερνούν το εμπόδιο αυτό, φέρνουν 
σε αναταραχή ολόκληρη την αστική κοινωνία, θέτοντας σε κίνδυνο την 
ὕπαρξη της αστικής ιδιοκτησίας. Οι αστικές σχέσεις έγιναν πάρα πολύ 

στενές για να περιλάβουν τον πλούτο που δημιουργήθηκε απ᾿ αυτές. 

Πώς ξεπερνά η αστική τάξη τις κρίσεις; Από τη µια πλευρά µε την 
αναγκαστική εξόντωση µιας μάζας παραγωγικών δυνάμεων: από την 
άλλη, µε την κατάκτηση νέων αγορών και την ενδελεχέστερη 
εκμετάλλευση τῶν παλιών αγορών. Πώς, λοιπόν; Με την προετοιμασία 
για πιο ολόπλευρες και βίαιες κρίσεις και ελαττώνοντας τα µέσα για να 
προλαβαίνει τις κρίσεις. 

Τα όπλα µε τα οποία η αστική τάξη συνέτριψε τη φεουδαρχία 
στρέφονται τώρα ενάντια στην ίδια την αστική τάξη. 

Όμως η αστική τάξη δεν σφυρηλάτησε µόνο τα όπλα που της φέρνουν 
το θάνατο: γέννησε και τους άνδρες που θα χειριστούν αυτά τα όπλα -- 
τους σύγχρονους εργάτες, τους προλετάριους. 

Ανάλογα µε την ανάπτυξη της αστικής τάξης, δηλαδή του κεφαλαίου, 
µε την ίδια αναλογία αναπτύσσεται και το προλεταριάτο, η τάξη των 
σύγχρονων εργατών που ζουν μόνο όσο μπορούν να βρουν δουλειά και 
που βρίσκουν δουλειά µόνο όσο η δουλειά τους αυξάνει το κεφάλαιο. 
Αυτοί οι εργάτες που είναι αναγκασμένοι να πουλούν τον εαυτό τους 
κομματάκι-κομματάκι, είναι ένα εμπόρευμα όπως κάθε άλλο εμπορικό 
είδος, και γι᾽ αυτό είναι εκτεθειµένοι σ᾽ όλες τις εναλλαγές του 
ανταγωνισμού, σε όλες τις διακυμάνσεις της αγοράς. 

Εξαιτίας της επέκτασης των μηχανών και του καταμερισμού της 
εργασίας, η δουλειά των προλετάριων έχει χάσει κάθε ανεξάρτητο 
χαρακτήρα και επομένως κάθε γοητεία για τους εργάτες. Ο εργάτης 
γίνεται ένα απλό εξάρτηµα της μηχανής απ᾿ το οποίο ζητούν μόνο τον 
πιο απλό, τον πιο μονότονο χειρισμό, αυτόν που µπορεί να µαθευτεί πιο 
εὔκολα. Το κόστος λοιπόν που στοιχίζει ο εργάτης περιορίζεται σχεδόν 
αποκλειστικά στα µέσα διαβίωσης που χρειάζεται για τη διαβίωσή του 
και για τη διάδοση της φυλής του. Η τιμή όμως ενός εμπορεύματος, 
συμπεριλαμβανομένης της εργασίας, είναι ίση µε το κόστος τῆς 
παραγωγής του. Ως εκ τούτου, όσο αυξάνεται η αποκρουστικότητα της 
δουλειάς, μειώνονται οι μισθοί. Ακόμα περισσότερο, στο βαθµό που 
αυξάνονται τα μηχανήματα και ο καταμερισµός της εργασίας, στον ίδιο 
βαθµό αυξάνεται και η μάζα της εργασίας, είτε µε την αύξηση των ὠρών 
εργασίας, είτε µε την αύξηση της εργασίας που ζητούν απ᾿ αυτόν σε ένα 
δοσμένο χρονικό διάστηµα, είτε µε την επιτάχυνση της λειτουργίας τῶν 
μηχανών κ.λπ. 

Η σύγχρονη βιομηχανία μετέτρεψε το μικρό εργαστήριο του 
πατριαρχικού μάστορα στο μεγάλο εργοστάσιο του βιομήχανου 
καπιταλιστή. Οι εργατικές μάζες, στριμωγμένες στα εργοστάσια, 
οργανώνονται σαν στρατιώτες. Τους βάζουν σαν απλούς στρατιώτες της 
βιομηχανίας κάτω από την επίβλεψη µιας ολόκληρης ιεραρχίας 
υπαξιωματικών και αξιωματικών. Δεν είναι µόνο σκλάβοι της αστικής 
τάξης, του αστικού κράτους, αλλά κάθε μέρα, κάθε ώρα, 
υποδουλώνονται από τις μηχανές, από τον αρχιεργάτη και πάνω απ᾽ όλα 

από τον ίδιο τον αστό εργοστασιάρχη. Όσο πιο πολύ αυτός ο 
δεσποτισµός διακηρύσσει ανοιχτά σαν σκοπό του το κέρδος, τόσο πιο 
μικροπρεπής, πιο μισητός, πιο εξοργιστικός γίνεται. 

Όσο πιο λίγη επιδεξιότητα και δύναμη απαιτεί η χειρωνακτική 
εργασία, δηλαδή όσο πιο πολύ εξελίσσεται η σύγχρονη βιομηχανία, τόσο 
πιο πολύ η δουλειά τῶν ανδρών αντικαθίσταται από αυτή τῶν γυναικών. 
Οι διακρίσεις ηλικίας και φύλου δεν έχουν πια κοινωνική σημασία για 
την εργατική τάξη. Ὑπάρχουν μόνο εργαλεία δουλειάς που έχουν 
διαφορετικό κόστος ανάλογα µε την ηλικία και το φύλο. 

Όταν συμπληρωθεί η εκμετάλλευση του εργάτη από τον 
εργοστασιάρχη μέχρι το σηµείο εκείνο που ο εργάτης να έχει εισπράξει 
το μισθό του σε χρήμα, τότε πέφτουν πάνω του τα άλλα τμήματα της 
αστικής τάξης: ο σπιτονοικοκύρης, ο µπακάλης, ο ενεχυροδανειστής 
κ.λπ. 

Οι μέχρι τότε μικρομεσαίες τάξεις, οι μικροί βιομήχανοι, οι έμποροι 
και οι εισοδηµατίες, οι βιοτέχνες και οι αγρότες, όλες αυτές οι τάξεις 
κατρακυλούν στο προλεταριάτο, από τη µια γιατί το μικρό τους κεφάλαιο 
δεν φτάνει για την λειτουργία της μεγάλης βιομηχανίας και υποκύπτει 
στο ανταγωνισμό µε τοὺς μεγαλύτερους καπιταλιστές, και από την άλλη, 
γιατί νέοι τρόποι παραγωγής υποβιβάζουν τη σημασία της 
επαγγελματικής τους δεξιοτεχνίας. Έτσι το προλεταριάτο στρατολογείται 
από όλες τις τάξεις του πληθυσμού. 

Το προλεταριάτο περνάει από διάφορα στάδια ανάπτυξης. Η πάλη του 
ενάντια στην αστική τάξη αρχίζει από τη μέρα που αρχίζει να υπάρχει. 

Στην αρχή, ενάντια στους μεμονωμένους αστούς, που τους 
εκμεταλλεύονται άµεσα, παλεύουν οι μεμονωμένοι εργάτες, ὕστερα οι 
εργάτες ενός εργοστασίου, µετά οι εργάτες ενός κλάδου σε κάποιο µέρος. 
Στρέφουν τις επιθέσεις τους όχι μόνο ενάντια στις αστικές σχέσεις 
παραγωγής, τις στρέφουν ενάντια στα ἴδια τα εργαλεία παραγωγής: 
καταστρέφουν τα ξένα ανταγωνιστικά εμπορεύματα, σπάνε τις μηχανές, 
καίνε τα εργοστάσια και προσπαθούν να ανακτήσουν τη χαμένη θέση του 
μεσαιωνικού εργάτη. 

Σε αυτό το στάδιο, οι εργάτες αποτελούν µια μάζα διασκορπισµένη σε 
όλη τη χώρα και κατακερματισμένη από το ανταγωνισμό. Η μαζική 
συσπείρωση των εργατών δεν είναι ακόµα το αποτέλεσµα της δικής τους 
συνένωσης, αλλά το αποτέλεσµα της συνένωσης της αστικής τάξης, η 
οποία, για να πετύχει τους δικούς της πολιτικούς στόχους, είναι 
υποχρεωμένη να βάλει σε κίνηση ολόκληρο το προλεταριάτο και έχει για 
την ώρα τη δύναμη να το κάνει αυτό. 

Σε αυτό το στάδιο λοιπόν, οι προλετάριοι δεν καταπολεμούν ακόµα 
τους δικούς τους εχθρούς, αλλά τους εχθρούς των εχθρών τους, τα 
υπολείμματα της απόλυτης μοναρχίας, τους γαιοκτήμονες, τους µη 
βιοµήχανους αστούς, τους μικροαστούς. Έτσι, όλη η ιστορική κίνηση 
είναι συγκεντρωμένη στα χέρια της αστικής τάξης: κάθε νίκη που κερδί- 

ζεται µε αὐτόν τον τρόπο είναι µια αστική νίκη. 

Με την ανάπτυξη όµως της βιομηχανίας, το προλεταριάτο όχι μόνο 
πολλαπλασιάζεται: συσπειρώνεται σε μεγαλύτερες μάζες, η δύναμή του 
μεγαλώνει και τη νιώθει όλο και περισσότερο. Τα συμφέροντα, οι 
συνθήκες ζωής του προλεταριάτου εξισώνονται όσο πάει καὶ 
περισσότερο από το γεγονός ότι η μηχανή σβήνει όλο και πιο πολύ τις 
διακρίσεις στη δουλειά και οι μισθοί μειώνονται σχεδόν παντού στο ίδιο 
χαμηλό επίπεδο. Ο αυξανόμενος ανταγωνισμός τῶν αστών ανάμεσά τους 
και οι εμπορικές κρίσεις που προκαλεί ο ανταγωνισμός αυτός, κάνουν το 
μισθό των εργατών όλο και πιο ασταθή. Η ολοένα και πιο γρήγορα 
αναπτυσσόμενη, η αδιάκοπη βελτίωση των μηχανών κάνει τη θέση τους 
όλο και πιο επισφαλή. Οι συγκρούσεις ανάμεσα στο μεμονωμένο εργάτη 
και στο μεμονωμένο αστό παίρνουν όλο και περισσότερο το χαρακτήρα 
συγκρούσεων ανάµεσα σε δύο τάξεις. Οι εργάτες αρχίζουν έτσι να 
συγκροτούν συνασπισμούς ενάντια στους αστούς' συνασπίζονται για να 
υπερασπίσουν το μισθό της εργασίας τους. Ἱδρύουν ακόµα και μόνιμες 
ενώσεις για να εξασφαλίσουν τα µέσα στην περίπτωση ενδεχόμενων 
ανταρσιών. Εδώ κι εκεί η πάλη ξεσπάει µε τη µορφή εξεγέρσεων. 

Από καιρό σε καιρό οι εργάτες νικούν, αλλά µόνο προσωρινά. Το 
πραγµατικό αποτέλεσµα των αγώνων τους δεν είναι η άµεση επιτυχία, 
αλλά η διαρκώς διευρυνόµενη ενοποίηση των εργατών. Η ενότητα αυτή 
προωθείται από τα αναπτυσσόµενα µέσα συγκοινωνίας που παράγονται 
από τη μεγάλη βιομηχανία η οποία φέρνει τους εργάτες από διάφορα 
μέρη σε επαφή μεταξύ τους. Το μόνο όμως που χρειάζεται είναι µια 
σύνδεση μεταξύ τους για να συνενωθούν οἱ πολλοί τοπικοί αγώνες, που 
έχουν παντού τον ίδιο χαρακτήρα, σε µια εθνική, µια ταξική πάλη. Κάθε 
ταξικός αγώνας όµως εἶναι ένας πολιτικός αγώνας. Και την ένωση, που 
οι αστοί του μεσαίωνα µε τους καρόδρομούς του χρειάστηκαν αιώνες για 
να την πραγματοποιήσουν, οι σύγχρονοι προλετάριοι την πραγµατο- 
ποιούν με τους σιδηρόδροµους µέσα σε λίγα χρόνια. 

Αυτή η οργάνωση τῶν προλετάριων σε τάξη και επομένως σε πολιτικό 
κόμμα, διασπάται πάλι κάθε στιγμή από το συναγωνισμό που υπάρχει 
ανάμεσα στους ίδιους τους εργάτες. Ἐαναγεννιέται, όµως, πάντα, όλο και 
πιο δυνατή, πιο στέρεη, πιο ισχυρή. Επωφελείται από τις διασπάσεις 
μέσα στην ίδια την αστική τάξη και επιβάλλει έτσι την αναγνώριση µε 
νομοθετική µορφή ορισμένων συμφερόντων των εργατών. Έτσι επέβαλε 
το νόμο για το δεκάωρο στην Αγγλία. 

Οι συγκρούσεις της παλιάς κοινωνίας γενικά προωθούν την πορεία 
ανάπτυξης του προλεταριάτου µε πολλούς τρόπους. Η αστική τάξη 
βρίσκεται σε έναν διαρκή αγώνα: στην αρχή ενάντια στην αριστοκρατία’ 
αργότερα, ενάντια στα τμήματα εκείνα της ίδιας της αστικής τάξης που 
τα συμφέροντά τους έρχονται σε αντίθεση µε την πρόοδο της 
βιομηχανίας: πάντα, ενάντια στην αστική τάξη όλων των άλλων χωρών. 
Σε όλους αυτούς τους αγώνες, είναι υποχρεωμένη να κάνει έκκληση στο 

προλεταριάτο, να ζητάει τη βοήθειά του και να το σύρει έτσι στην 
πολιτική κίνηση. Έτσι, η ίδια η αστική τάξη προμηθεύει το προλεταριάτο 
µε τα δικά της στοιχεία μόρφωσης, δηλαδή τα όπλα ενάντια στον ἴδιο τον 
εαυτό της. 

Επιπλέον, όπως είδαμε, µε την πρόοδο της βιομηχανίας ολόκληρα 
συστατικά µέρη της κυρίαρχης τάξης κατρακυλούν στο προλεταριάτο ή, 
τουλάχιστον, βλέπουν να απειλούνται οι συνθήκες της ζωής τους. Κι 
αυτά φέρνουν στο προλεταριάτο πολλά στοιχεία μόρφωσης. 

Τέλος, σε περιόδους που η ταξική πάλη πλησιάζει στη λύση της, η 
πορεία διάλυσης µέσα στην κυρίαρχη τάξη, µέσα στο σύνολο της παλιάς 
κοινωνίας, προσλαμβάνει ένα χαρακτήρα τόσο σφοδρό, τόσο κραυγαλέο, 
που ένα μικρό τμήμα της κυρίαρχης τάξης αποσπάται από αυτήν και 
προσχωρεί στην επαναστατική τάξη, την τάξη που κρατά στα χέρια της 
το μέλλον. Όπως παλιά, επομένως, ένα µέρος των ευγενών πέρασε στην 
αστική τάξη, έτσι και τώρα ένα τμήμα της αστικής τάξης περνάει στο 
προλεταριάτο, και ειδικά ένα τμήμα από τους αστούς ιδεολόγους που 
κατάφεραν να ανυψωθούν ος τη θεωρητική κατανόηση όλης της 
ιστορικής κίνησης. 

Από όλες τις τάξεις που αντιμετωπίζει η αστική τάξη σήµερα, µόνο το 
προλεταριάτο είναι µια πραγματικά επαναστατική τάξη. Οι υπόλοιπες 
τάξεις χάνονται κι εξαφανίζονται απὀ τη µεγάλη βιομηχανία, ενώ το 
προλεταριάτο είναι το πιο χαρακτηριστικό προϊόν τῆς. 

Οι μεσαίες τάξεις, οἱ μικροβιομήχανοι, οἱ µικροέµποροι, οι βιοτέχνες, 
οι αγρότες, όλοι αυτοί πολεμούν την αστική τάξη για να διατηρήσουν την 
ὑπαρξή τους σαν μεσαίες τάξεις και να σωθούν από τον αφανισμό. Άρα 
δεν είναι επαναστατικές αλλά συντηρητικές. Ακόμη περισσότερο, είναι 
αντιδραστικές, γιατί ζητούν να στρέψουν προς τα πίσω τον τροχό τῆς 
ιστορίας. Αν είναι επαναστατικές, είναι σχετικά µε το επικείμενο 
πέρασμά τους στο προλεταριάτο, και τότε δεν υπερασπίζουν τα 
σημερινά, αλλά τα μελλοντικά τους συμφέροντα, εγκαταλείπουν τη δική 
τους άποψη για να πάνε µε την άποψη του προλεταριάτου. Το λούμπεν 
προλεταριάτο], αυτό το παθητικό προϊόν σαπίλας των πιο χαμηλών 
στρωμάτων της παλιάς κοινωνίας, παρασέρνεται εδώ κι εκεί στο κίνημα 
από την προλεταριακή επανάσταση, όµως από τις συνθήκες της ζωής του 
είναι πάντα πρόθυμο να πουληθεί για αντιδραστικές ενέργειες. 

Οι συνθήκες ύπαρξης της παλιάς κοινωνίας έχουν πια εκμηδενιστεί 
μέσα στις συνθήκες ύπαρξης του προλεταριάτου. Ο προλετάριος δεν έχει 
ιδιοκτησία. Οι σχέσεις του µε τη γυναίκα του και µε τα παιδιά δεν έχουν 
πια τίποτα το κοινό με τις σχέσεις της αστικής οικογένειας. Η σύγχρονη 


1. Το «λούμπεν προλεταριάτο» προέρχεται ετυμολογικά από τη γερμανική λέξη Γµππροη 
(κουρέλια) και δηλώνει τα άτοµα που βρίσκονται σε κατάσταση απόλυτης ένδειας ή έσχατης 
κοινωνικής εξαθλίωσης. Ο όρος χρησιµοποιείται για πρώτη φορά απὀ τον Μαρξ στο βιβλίο 
του «Ταξικοί αγώνες στη Γαλλία» (1848), όπου διακρίνει εφτά κοινωνικές τάξεις και 
στρώματα: την αστική τάξη, τη βιομηχανική αστική τάξη, την εμπορική αστική τάξη, τους 
μικροαστούς, τους αγρότες, το προλεταριάτο και τέλος το λούμπεν προλεταριάτο. (σ.τ.μ.) 

βιομηχανική εργασία, η σύγχρονη υποδούλωση στο κεφάλαιο, που είναι 
ίδια στην Αγγλία και τη Γαλλία, στην Αμερική και τη Γερμανία, 
αφαίρεσε από τον προλετάριο κάθε εθνικό χαρακτήρα. Γι’ αυτόν, οι 
νόμοι, η ηθική, η θρησκεία είναι τόσες πολλές αστικές προκαταλήψεις, 
όσα αστικά συμφέροντα κρύβονται πίσω τούς. 

Όλες οι προηγούμενες τάξεις που έπαιρναν την εξουσία 
προσπαθούσαν να εξασφαλίσουν τη θέση που κατέκτησαν, 
υποτάσσοντας όλη την κοινωνία στους όρους του δικού τοὺς τρόπου 
ιδιοποίησης. Οι προλετάριοι μπορούν να κατακτήσουν τις κοινωνικές 
παραγωγικές δυνάμεις μόνο καταργώντας τον έως σήµερα δικό τους 
τρόπο ιδιοποίησης και επομένως όλο τον έως τώρα τρόπο ιδιοποίησης. Οι 
προλετάριοι δεν έχουν τίποτα δικό τους να εξασφαλίσουν, έχουν όµως να 
καταστρέψουν κάθε έως τώρα ατομική ασφάλεια και ατομική 
εξασφάλιση. 

Όλα τα προηγούμενα κινήματα ήταν κινήματα της μειοψηφίας ή προς 
όφελος µιας μειοψηφίας. Το προλεταριακό κίνημα είναι το ανεξάρτητο 
κίνημα της τεράστιας πλειοψηφίας προς όφελος της τεράστιας 
πλειοψηφίας. Το προλεταριάτο, το κατώτερο στρώμα της σύγχρονης 
κοινωνίας, δεν µπορεί να ξεσηκωθεί, δεν μπορεί να ανυψωθεί χωρίς να 
τινάξει στον αέρα όλο το εποικοδόµηµα τῶν στρωμάτων που απαρτίζουν 
την επίσημη κοινωνία. 

Η πάλη του προλεταριάτου ενάντια στην αστική τάξη, αν όχι στο 
περιεχόµενο, στη μορφή είναι κατ᾽ αρχήν εθνική. Φυσικά, το 
προλεταριάτο κάθε χώρας πρέπει να ξεμπερδέψει πριν απ’ όλα µε τη δική 
του αστική τάξη. 

Οριοθετώντας τις πιο γενικές φάσεις της εξέλιξης τον προλεταριάτου, 
παρακολουθήσαμε το λίγο-πολύ καλυμμένο εμφύλιο πόλεμο µέσα στην 
υπάρχουσα κοινωνία, μέχρι το σηµείο που ο πόλεμος αυτός ξεσπάει σε 
ανοιχτή επανάσταση και µε τη βίαιη ανατροπή της αστικής τάξης, το 
προλεταριάτο θεμελιώνει την κυριαρχία του. 

Όπως είδαμε, όλες οι προηγούμενες κοινωνίες βασίζονταν στην 
αντίθεση ανάμεσα σε τάξεις που καταπιέζουν και σε τάξεις που 
καταπιέζονται. Για να µπορεί όµως κανείς να καταπιέζει µια τάξη, πρέπει 
να εξασφαλίσει στην τάξη αυτή τέτοιους όρους ύπαρξης, που να της 
δίνουν τη δυνατότητα να ζει τουλάχιστον τη ζωή του σκλάβου. Ο 
δουλοπάροικος στην εποχή της φεουδαρχίας κατάφερε να ανέβει με τη 
δουλειά του και να γίνει µέλος της κοινότητας σαν δουλοπάροικος, όπως 
και ο µικροαστός κατάφερε να γίνει αστός κάτω από το ζυγό του 
φεουδαρχικού απολυταρχισμού. Ο σύγχρονος εργάτης από την άλλη, 
αντί να ανυψώνεται µε την πρόοδο της βιομηχανίας, βυθίζεται όλο και 
πιο χαμηλά, πιο κάτω ακόµα κι από τις συνθήκες ζωής της ίδιας του της 
τάξης. Ο εργάτης γίνεται φτωχός και η φτωχολογιά μεγαλώνει πιο 
γρήγορα από τον πληθυσμό και τον πλούτο. 

Είναι προφανές ότι η αστική τάξη είναι ανίκανη να παραμείνει πλέον η 

κυρίαρχη τάξη της κοινωνίας και να επιβάλει στην κοινωνία σαν 
ρυθμιστικό νόµο τους όρους ύπαρξης της τάξης της. Είναι ανίκανη να 
κυριαρχεί γιατί είναι ανίκανη να εξασφαλίσει στο σκλάβο της την 
ύπαρξη. ακόµα και µέσα στη σκλαβιά του, γιατί είναι υποχρεωμένη να 
τον ρίξει σε µια θέση που θα χρειάζεται να τον τρέφει αυτή αντί να τρέ- 
φεται η ίδια από αυτόν. Η κοινωνία δεν µπορεί πλέον να ζήσει κάτω από 
την κυριαρχία της αστικής τάξης, δηλαδή η ὕπαρξη της αστικής τάξης 
δεν συμβιβάζεται άλλο µε την κοινωνία. 

Η βασική προὐπόθεση για την ὕπαρξη και την κυριαρχία της αστικής 
τάξης είναι η συσσώρευση πλούτου στα χέρια των ιδιωτών, ο 
σχηματισμός και η αύξηση του κεφαλαίου’ η προὐπόθεση του κεφαλαίου 
είναι η μισθωτή εργασία. Η μισθωτή εργασία βασίζεται αποκλειστικά 
στο συναγωνισμό ανάµεσα στους ίδιους τους εργάτες. Η πρόοδος της 
βιομηχανίας, της οποίας η αστική τάξη είναι ο αδύναμος και µη 
αντιστασιακός φορέας, βάζει στη θέση της απομόνωσης τῶν εργατών 
μέσα από το συναγωνισμό την επαναστατική τους συνένωση μέσα από 
την οργάνωση. Με την ανάπτυξη της μεγάλης βιομηχανίας, λοιπόν, η 
ίδια η βάση πάνω στην οποία παράγει και ιδιοποιείται τα προϊόντα 
αφαιρείται κάτω από τα πόδια της αστικής τάξης. Η αστική τάξη παράγει 
τους ίδιους τους νεκροθάφτες της. Η πτώση της και η νίκη του 
προλεταριάτου είναι το ίδιο αναπόφευκτα. 

ΗΡΟΛΕΤΑΡΙΟΙ ΚΑΙ ΚΟΜΜΟΥΝΙΣΤΕΣ 


Ποια είναι η σχέση των κομμουνιστών προς τους προλετάριους γενικά; 
Οι κομμουνιστές δεν αποτελούν κανένα ξεχωριστό κόμμα απέναντι στα 
άλλα εργατικά κόμματα. Δεν έχουν συμφέροντα που ξεχωρίζουν από τα 
συμφέροντα του προλεταριάτου στο σύνολο του. 

Δεν διακηρύσσουν κάποιες ιδιαίτερες αρχές, µε τις οποίες θα ήθελαν 
να πλάσουν το προλεταριακό κίνημα. 

Η μόνη διαφορά μεταξύ των κομμουνιστών και των άλλων 
προλεταριακών κομμάτων είναι ότι, αφενός, στους διάφορους εθνικούς 
αγώνες τῶν προλετάριων τονίζουν και διεκδικούν τα συμφέροντα 
ολόκληρου του προλεταριάτου, ανεξαρτήτως εθνικότητας, και αφετέρου, 
ότι στις διάφορες βαθμίδες ανάπτυξης µέσα από τα οποία περνάει η πάλη 
ανάμεσα στο προλεταριάτο και την αστική τάξη, εκπροσωπούν πάντα τα 
συμφέροντα του κινήματος στο σύνολο του. 

Οι κομμουνιστές είναι επομένως στην πράξη το πιο αποφασιστικό, 
συνεχώς προωθητικό τμήμα των εργατικών κομμάτων όλων των χωρών: 
θεωρητικά έχουν ένα πλεονέκτημα έναντι της υπόλοιπης μάζας του 
προλεταριάτου στην αντίληψη των συνθηκών, της πορείας και των 
γενικών αποτελεσμάτων του προλεταριακού κινήματος. 

Ο άµεσος στόχος των κομμουνιστών είναι ο ίδιος µε αυτόν όλων των 
άλλων προλεταριακών κομμάτων: ταξική συγκρότηση του 
προλεταριάτου, ανατροπή της αστικής κυριαρχίας, κατάκτηση της 
πολιτικῆς εξουσίας από το προλεταριάτο. Οι θεωρητικές θέσεις τῶν 
κομμουνιστών δεν βασίζονται σε καμία περίπτωση σε ιδέες, σε αρχές, 
που εφευρέθηκαν ή ανακαλύφθηκαν από τούτον ἡ εκείνον τον 
αναμορφωτή του κόσμου. 

Οι θέσεις τους αποτελούν μόνο τη γενική έκφραση πραγματικών 
σχέσεων της υπάρχουσας πάλης τῶν τάξεων, ενός ιστορικού κινήματος 
που συντελείται μπροστά στα μάτια µας. Η κατάργηση τῶν μέχρι τώρα 
σχέσεων ιδιοκτησίας δεν αποτελεί καθόλου ιδιαίτερο χαρακτηριστικό του 
κομμουνισμού. 

Όλες οι σχέσεις ιδιοκτησίας υπόκεινταν σε µια συνεχή ιστορική 
αλλαγή, σε µια συνεχή ιστορική µεταβολή. 

Η γαλλική επανάσταση, για παράδειγµα, κατάργησε τη φεουδαρχική 
ιδιοκτησία προς όφελος της αστικής ιδιοκτησίας. 

Αυτό που χαρακτηρίζει τον κομμουνισμό δεν είναι η κατάργηση της 

ιδιοκτησίας γενικά, αλλά η κατάργηση της αστικής ιδιοκτησίας. 

Η σύγχρονη, όμως, αστική ατομική ιδιοκτησία είναι η απόλυτη και η 
πληρέστερη έκφραση της παραγωγής και ιδιοποίησης τῶν προϊόντων, 
που βασίζεται σε ταξικές αντιθέσεις, στην εκμετάλλευση τον ενός απ᾿ 
τον άλλο. 

Με αυτή την έννοια, οι κομμουνιστές μπορούν να συνοψίσουν τη 
θεωρία τους σε µια φράση: κατάργηση της ατομικής ιδιοκτησίας. 

Εμείς οι κομμουνιστές έχουµε κατηγορηθεί ότι θέλουμε να 
καταργήσουμε την ιδιοκτησία που αποκτήθηκε µε την προσωπική 
δουλειά: την ιδιοκτησία που αποτελεί τη βάση κάθε προσωπικής 
ελευθερίας, δραστηριότητας και αυτοτέλειας. 

Την ιδιοκτησία που είναι προϊόν δουλειάς, που αποκτήθηκε και 
κερδήθηκε µε την προσωπική εργασία! Μήπως μιλάτε για τη 
μικροαστική, τη μικροαγροτική ιδιοκτησία που είναι προγενέστερη από 
την αστική ιδιοκτησία; Αυτή δεν χρειάζεται να την καταργήσουμε εμείς, 
αυτή την κατάργησε και την καταργεί καθημερινά η ανάπτυξη της 
βιομηχανίας. 

Ἡ μήπως μιλάτε για τη σύγχρονη αστική ατομική ιδιοκτησία; 

Μήπως όµως η µισθωτή εργασία, η εργασία του προλεταριάτου, του 
δημιουργεί ιδιοκτησία; Με τίποτα. Δημιουργεί το κεφάλαιο, δηλαδή την 
ιδιοκτησία η οποία εκμεταλλεύεται τη µισθωτή εργασία, η οποία µπορεί 
να αυξηθεί µόνο µε την προὐπόθεση ότι θα παράγει καινούργια μισθωτή 
εργασία, για να την εκμεταλλευτεί και πάλι. Η ιδιοκτησία στη σηµερινή 
της μορφή κινείται στην αντίθεση μεταξύ κεφαλαίου και µισθωτής 
εργασίας. Ας εξετάσουμε τις δύο πλευρές αυτής της αντίθεσης: 

Το να είσαι καπιταλιστής δεν σηµαίνει µόνο να κατέχεις µια καθαρά 
προσωπική θέση, αλλά και µια κοινωνική θέση στην παραγωγή. Το 
κεφάλαιο είναι συλλογικό προϊόν και µπορεί να μπει σε κίνηση μόνο µε 
την κοινή δράση πολλών μελών και, σε τελευταία ανάλυση μάλιστα, 
μόνο µε την κοινή δράση όλων τῶν μελών της κοινωνίας. Άρα το 
κεφάλαιο δεν είναι µια προσωπική δύναμη, αλλά µια κοινωνική δύναμη. 

Επομένως, αν το κεφάλαιο μεταβληθεί σε κοινή ιδιοκτησία, που θα 
ανήκει σε όλα τα µέλη της κοινωνίας, τότε δεν είναι µια προσωπική 
ιδιοκτησία που μετατρέπεται σε κοινωνική ιδιοκτησία. Μεταβάλλεται 
μόνο ο κοινωνικός χαρακτήρας της ιδιοκτησίας. Χάνει τον ταξικό της 
χαρακτήρα. 

Ας έρθουµε στη µισθωτή εργασία: 

Η μέση τιµή της μισθωτής εργασίας είναι το κατώτατο όριο του 
μισθού της εργασίας, δηλαδή το άθροισμα των μέσων διαβίωσης που 
είναι απαραίτητα για να διατηρηθεί ο εργάτης στη ζωή σαν εργάτης. 
Έτσι, αυτό που αποκτά ο εργάτης µε τη δραστηριότητά του, του είναι 
αρκετό µόνο για να αναπαραγάγει απλώς την ίδια του την ὕπαρξη. Δεν 
θέλουμε µε κανέναν τρόπο να καταργήσουμε αυτή την προσωπική 
ιδιοποίηση των προϊόντων της εργασίας, που έχει σκοπό την αναπαρα- 

γωγή της άµεσης ζωής, µια ιδιοποίηση, ποὺ δεν αφήνει κανένα καθαρό 
κέρδος που θα μπορούσε να δώσει δικαίωμα πάνω στη δουλειά των 
άλλων. Θέλουμε µόνο να εξαλείψουμε τον άθλιο χαρακτήρα αυτής της 
ιδιοποίησης, στην οποία ο εργάτης ζει µόνο για να αυξάνει το κεφάλαιο, 
ζώντας µόνο όσο το απαιτούν τα συμφέροντα της κυρίαρχης τάξης. Στην 
αστική κοινωνία η ζωντανή εργασία είναι μόνο ένα µέσο για την αύξηση 
της συσσωρευμένης εργασίας. Στην κομμουνιστική κοινωνία η 
συσσωρευμένη εργασία είναι μόνο ένα μέσο για να διευρύνει, να 
πλουτίζει και να προάγει τη ζωή τῶν εργατών. 

Στην αστική κοινωνία, λοιπόν, το παρελθόν κυριαρχεί πάνω στο 
παρόν, στην κομμουνιστική κοινωνία το παρόν κυριαρχεί πάνω στο 
παρελθόν. Στην αστική κοινωνία το κεφάλαιο είναι ανεξάρτητο και 
προσωπικό, ενώ το άτομο που ὃρα είναι εξαρτηµένο και απρόσωπο. 

Και η κατάργηση αυτής της σχέσης είναι αυτό που η αστική τάξη 
ονομάζει κατάργηση της προσωπικότητας και της ελευθερίας! Και µε το 
δίκιο της. Πρόκειται όμως για την κατάργηση της αστικής 
προσωπικότητας, τῆς αστικής ανεξαρτησίας και της αστικής ελευθερίας. 

Με τη λέξη ελευθερία εννοούν, µέσα στις σημερινές συνθήκες των 
αστικών σχέσεων παραγωγής, το ελεύθερο εμπόριο, την ελεύθερη αγορά 
και πώληση. 

Αν όµως πέσει το παζάρεμα, πέφτει μαζί και το ελεύθερο παζάρεμα. 
Οι κενολογίες για το ελεύθερο παζάρεµα, καθώς και τα παχιά λόγια της 
αστικής µας τάξης για ελευθερία, έχουν γενικά κάποιο νόημα όταν 
πρόκειται για το δεσμευμένο παζάρεμα, για τον υποδουλωμένο αστό του 
μεσαίωνα, δεν έχουν όµως κανένα νόημα όταν πρόκειται για την 
κομμουνιστική κατάργηση του παζαρέματος, για την κατάργηση τῶν 
αστικών σχέσεων παραγωγής και για την κατάργηση ης ίδιας της αστικής 
τάξης. 

Σας πιάνει ανατριχίλα γιατί θέλουμε να καταργήσουμε την ατομική 
ιδιοκτησία. Όμως στη σηµερινή σας κοινωνία, η ατομική ιδιοκτησία έχει 
καταργηθεί για τα εννιά δέκατα των μελών της, υπάρχει ακριβώς επειδή 
δεν υπάρχει για τα εννέα δέκατα. Μας κατηγορείτε, λοιπόν, γιατί 
θέλουμε να καταργήσουμε µια ιδιοκτησία που προύὐποθέτει σαν 
απαραίτητο όρο την έλλειψη ιδιοκτησίας για την συντριπτική πλειοψηφία 
της κοινωνίας. 

Με µια λέξη, µας κατηγορείτε γιατί θέλουμε να καταργήσουµε τη δική 
σας ιδιοκτησία. Ναι, αυτό θέλουμε. 

Από τη στιγµή που η εργασία δεν µπορεί πλέον να μετατραπεί σε 
κεφάλαιο, σε χρήμα, σε μίσθωμα γης, εν ολίγοις, σε µια κοινωνική 
δύναμη που µπορεί να μονοπωληθεί, δηλαδή από τη στιγμή που η 
προσωπική ιδιοκτησία δεν μπορεί πλέον να μετατραπεί σε αστική 
ιδιοκτησία, από εκείνη τη στιγµή δηλώνετε ότι το άτομο καταργείται. 

Παραδέχεστε, λοιπόν, πως µε τη λέξη άτομο δεν εννοείτε παρά μόνο 
τον αστό, μόνο τον αστό ιδιοκτήτη. Και αυτό το άτομο πρέπει πραγµατι- 

κά να εξαλειφθεί. 

Ο κομμουνισµός δεν αφαιρεί από κανέναν τη δυνατότητα να 
ιδιοποιείται κοινωνικά προϊόντα, αφαιρεί μόνο τη δυνατότητα να 
υποδουλώνει µε την αυτή την ιδιοποίηση την εργασία τῶν άλλων. 

Έχει διατυπωθεί η ένσταση ότι µε την κατάργηση της ατομικής 
ιδιοκτησίας θα σταματήσει κάθε δραστηριότητα και ότι θα επικρατήσει 
μια γενική τεμπελιά. 

Αν ήταν έτσι, τότε η αστική κοινωνία θα έπρεπε από καιρό να έχει 
χαθεί από την αδράνεια: γιατί αυτοί που δουλεύουν σε αυτήν δεν 
κερδίζουν τίποτα, κι αυτοί που κερδίζουν από αυτήν δεν δουλεύουν. 
Όλος αυτός ο συλλογισμός καταλήγει στην ταυτολογία ότι από τη στιγµή 
που δεν θα υπάρχει πια κεφάλαιο, δεν θα υπάρχει µισθωτή εργασία. 

Όλες οι αντιρρήσεις που στρέφονται ενάντια στον κομμουνιστικό 
τρόπο ιδιοποίησης και παραγωγής των υλικών προϊόντων, έχουν 
επεκταθεί και ενάντια στην ιδιοποίηση και την παραγωγή των προϊόντων 
της πνευματικῆς εργασίας. Όπως η κατάργηση της ταξικής ιδιοκτησίας 
σηµαίνει για τον αστό την κατάργηση της ίδιας της παραγωγής, έτσι και 
η κατάργηση της ταξικής μόρφωσης είναι γι’ αυτόν ταυτόσημη µε την 
κατάργηση της μόρφωσης γενικά. Ἡ μόρφωση, που ο αστός κλαίει το 
χαμό της, για τη συντριπτική πλειοψηφία σημαίνει τη μετατροπή της σε 
εξάρτηµα της μηχανής. 

Αλλά µην μαλώνετε μαζί µας, συγκρίνοντας την κατάργηση της 
αστικής ιδιοκτησίας µε τις αστικές σας αντιλήψεις για ελευθερία, 
μόρφωση, δίκαιο κ.λπ. Οι ίδιες οι ιδέες σας είναι προϊόντα τῶν αστικών 
σχέσεων παραγωγής και Ιδιοκτησίας, όπως και το δίκαιό σας είναι µόνο η 
θέληση της τάξης σας που αναγορεύτηκε σε νόμο, µια θέληση που το 
περιεχόμενό της καθορίζεται από τις υλικές συνθήκες ύπαρξης της τάξης 
σας. 

Συμμερίζεστε και εσείς την συμφεροντολογική αντίληψη, μαζί µε όλες 
τις κυρίαρχες τάξεις που εξαφανίστηκαν, σύμφωνα µε την οποία 
μετατρέπετε τις σχέσεις σας παραγωγής και ιδιοκτησίας, από σχέσεις 
ιστορικές Και προσωρινές στην πορεία της παραγωγής, σε αιώνιους 
νόμους της φύσης και της λογικής. Αυτό που αντιλαμβάνεστε για την 
αρχαία ιδιοκτησία, αυτό που αντιλαμβάνεστε για τη φεουδαρχική 
ιδιοκτησία, δεν µπορείτε να το αντιληφθείτε για την αστική ιδιοκτησία. 

Κατάργηση της οικογένειας! Ακόμα και οι πιο ριζοσπάστες 
εξοργίζονται µε αυτή την επαίσχυντη πρόθεση τῶν κομμουνιστών. 

Σε τι βασίζεται η σημερινή, αστική οικογένεια; Πάνω στο κεφάλαιο, 
πάνω στο ατομικό κέρδος. Σε πλήρη ανάπτυξη, υπάρχει μόνο για την 
αστική τάξη: αλλά βρίσκει το συμπλήρωμά της στην αναγκαστική 
έλλειψη της οικογένειας για τον προλετάριο και στη δημόσια πορνεία. 

Η αστική οικογένεια εξαλείφεται φυσικά μαζί µε την εξάλειψη αυτού 
του συμπληρώματός της, και τα δύο εξαφανίζονται μαζί µε την 
εξαφάνιση του κεφαλαίου. 

Μας κατηγορείτε ότι θέλουμε να καταργήσουμε την εκμετάλλευση 
των παιδιών απ᾿ τους γονείς τους; Το παραδεχόµαστε αυτό το έγκλημα. 

Μας λέτε, όµως, ότι καταργούμε τις πιο προσφιλείς σχέσεις, 
αντικαθιστώντας τη διαπαιδαγώγηση στο σπίτι µε την κοινωνική 
διαπαιδαγώγηση. 

Και μήπως και η δική σας διαπαιδαγώγηση δεν καθορίζεται από την 
κοινωνία; Μήπως δεν καθορίζεται απὀ τις κοινωνικές συνθήκες µέσα 
στις οποίες ανατρέφετε τα παιδιά σας µε την άµεση ή έμμεση παρέμβαση 
της κοινωνίας, μέσω του σχολείου κ.λπ.; Την επίδραση της κοινωνίας 
στη διαπαιδαγώγηση δεν την επινοούν οι κομμουνιστές: αυτοί µόνο το 
χαρακτήρα της αλλάζουν, αποσπούν τη διαπαιδαγώγηση από την 
επίδραση της κυρίαρχης τάξης. 

Οι αστικές φλυαρίες για την οικογένεια και τη διαπαιδαγώγηση, για τις 
προσφιλείς σχέσεις μεταξύ γονέων και παιδιών, γίνονται τόσο πιο 
αηδιαστικές, όσο περισσότερο σπάνε όλοι οι οικογενειακοί δεσμοί για 
τους προλετάριους, εξαιτίας της μεγάλης βιομηχανίας, και τα παιδιά 
μεταβάλλονται σε απλά εμπορικά είδη και εργαλεία εργασίας. 

Μα εσείς οι κομμουνιστές θέλετε να εισαγάγετε την κοινοκτημοσύνη 
των γυναικών, φωνάζει εν χορώ όλη η αστική τάξη. 

Ο αστός βλέπει στη γυναίκα του ένα απλό εργαλείο παραγωγής. 
Ακούει να λένε πως τα εργαλεία παραγωγής πρόκειται να τα 
εκμεταλλεύονται απὀ κοινού και φυσικά δεν µπορεί να σκεφτεί τίποτε 
άλλο, παρά ότι η μοίρα της κοινοκτημοσύνης θα βρει και τις γυναίκες. 

Δεν υποπτεύεται καν πως πρόκειται ακριβώς να καταργηθεί η θέση της 
γυναίκας σαν απλό εργαλείο παραγωγής. 

Κατά τα άλλα, δεν υπάρχει τίποτα πιο γελοίο από την υπερηθική φρίκη 
που προκαλεί στους αστούς µας η δήθεν επίσημη κοινοκτημοσύνη τῶν 
γυναικών απὀ τοὺς κομμουνιστές. Οι κομμουνιστές δεν έχουν ανάγκη να 
καθιερώσουν την κοινοκτημοσύνη των γυναικών, αυτή υπήρχε σχεδόν 
πάντα. 

Οι αστοί µας, που δεν αρκούνται απ’ το να έχουν στη διάθεσή τους τις 
γυναίκες και τις κόρες των προλετάριών τους, χωρίς καν να γίνεται λόγος 
για την επίσημη πορνεία, βρίσκουν µια ιδιαίτερη ευχαρίστηση να 
ξελογιάζουν ο ένας τη γυναίκα του άλλου. 

Ο αστικός γάμος είναι στην πραγματικότητα η κοινοκτημοσύνη τῶν 
παντρεμένων γυναικών. Το πολύ-πολύ θα μπορούσαν να κατηγορήσουν 
τους κομμουνιστές ότι στη θέση μιας υποκριτικά κρυμμένης 
κοινοκτημοσύνης τῶν γυναικών θέλουν να βάλουν μια επίσημη, 
ανοιχτόκαρδη κοινοκτημοσύνη. Άλλωστε είναι αυτονόητο πως µε την 
κατάργηση τῶν σημερινών σχέσεων παραγωγής εξαφανίζεται και η 
κοινοκτημοσύνη τῶν γυναικών που απορρέει από αυτές, δηλαδή η 
επίσημη και η ανεπίσημη πορνεία. 

Οι κομμουνιστές έχουν επίσης κατηγορηθεί ὁτι θέλουν να 
καταργήσουν την πατρίδα και την εθνικότητα. Οι εργάτες δεν έχουν 

πατρίδα. Δεν μπορείς να τους πάρεις αυτό που δεν έχουν. Αφού, όμως, το 
προλεταριάτο πρέπει πρώτα να κατακτήσει την πολιτική εξουσία, να 
ανέλθει στο καθεστώς µιας εθνικής τάξης και να συγκροτηθεί το ίδιο σαν 
έθνος, είναι και το ίδιο ακόµα εθνικό, αν και σε καμιά περίπτωση µε την 
έννοια που δίνει η αστική τάξη. 

Οι εθνικοί διαχωρισµοί και οι εθνικές αντιθέσεις ανάµεσα στους λαούς 
εξαφανίζονται όλο και περισσότερο µε την ανάπτυξη της αστικής τάξης, 
µε την ελευθερία του εμπορίου, την παγκόσμια αγορά, την ομοιομορφία 
της βιομηχανικής παραγωγής και των συνθηκών ζωής που αντιστοιχούν 
σ᾽ αυτήν. 

Η κυριαρχία του προλεταριάτου θα τους εξαφανίσει ακόμη 
περισσότερο. Η ενωμένη δράση, τουλάχιστον των πολιτισμένων χωρών, 
είναι ένας από τους πρώτους όρους της απελευθέρωσής του. 

Στο βαθµό που θα καταργείται η εκμετάλλευση του ενός ατόμου από 
το άλλο, θα καταργείται και η εκμετάλλευση του ενός έθνους από το 
άλλο. Με τον ανταγωνισμό τῶν τάξεων µέσα στο έθνος, εξαλείφεται και 
η εχθρική στάση τῶν εθνών μεταξύ τους. 

Οι κατηγορίες κατά του κομμουνισμού, που διατυπώνονται από 
θρησκευτικές, φιλοσοφικές και ιδεολογικές απόψεις γενικά, δεν αξίζουν 
να συζητηθούν διεξοδικά. 

Χρειάζεται μήπως μεγαλύτερη νοημοσύνη για να καταλάβει κανείς ότι 
μαζί µε τις συνθήκες ζωής των ανθρώπων, μαζί µε τις κοινωνικές τους 
σχέσεις, µε την κοινωνική τους ὕπαρξη, αλλάζουν και οι παραστάσεις, οι 
αντιλήψεις και οι έννοιές τους, µε µια λέξη αλλάζει και η συνείδησή 
τους; 

Τι άλλο αποδεικνύει η ιστορία τῶν ιδεών από το ότι η πνευματική 
παραγωγή μεταβάλλεται μαζί µε την υλική παραγωγή; Οι κυρίαρχες ιδέες 
μιας εποχής ήταν πάντα μόνο οι ιδέες της κυρίαρχης τάξης. 

Μιλάνε για ιδέες που φέρνουν επανάσταση σε µια ολόκληρη κοινωνία: 
µε αυτό εκφράζουν απλώς το γεγονός, ότι µέσα στην παλιά κοινωνία 
έχουν διαμορφωθεί τα στοιχεία µιας νέας, ότι µε τη διάλυση των παλιών 
συνθηκών ζωής συμβαδίζει η διάλυση των παλιών ιδεών. 

Όταν ο παλιός κόσμος ήταν έτοιμος να καταρρεύσει, οι παλιές 
θρησκείες νικήθηκαν από τη χριστιανική θρησκεία. Όταν οι χριστιανικές 
ιδέες υπέκυψαν στις ιδέες του διαφωτισμού το 18ο αιώνα, η φεουδαρχική 
κοινωνία έδωσε τους αγώνες της μέχρι θανάτου µε την αστική τάξη που 
ήταν τότε επαναστατική. Οι ιδέες της ελευθερίας της συνείδησης και της 
θρησκείας εκφράζανε μόνο την κυριαρχία του ελεύθερου συναγωνισμού 
στο πεδίο της γνώσης. 

«Αλλά», θα µας πουν, «οι θρησκευτικές, ηθικές, φιλοσοφικές, 
πολιτικές, νομικές ιδέες κ.λπ. φυσικά, αλλάζουν στην πορεία της 
ιστορικής εξέλιξης. Όμως, η θρησκεία, η ηθική, η φιλοσοφία, η πολιτική, 
το δίκαιο μέσα σ᾽ αυτή την αλλαγή διατηρούνται πάντα. Υπάρχουν 
ακόµα αιώνιες αλήθειες, όπως η ελευθερία, η δικαιοσύνη κ.λπ., που είναι 

κοινές σε όλες τις κοινωνικές καταστάσεις. Ο κομμουνισµός όμως 
καταργεί τις αιώνιες αλήθειες, καταργεί τη θρησκεία και την ηθική, αντί 
να τις αναδιαμορφώσει, επομένως έρχεται σε αντίθεση µε όλες τις 
προηγούμενες ιστορικές εξελίξεις». 

Σε τι συνοψίζεται αυτή η κατηγορία; Η ιστορία όλης της έως τώρα 
κοινωνίας κινήθηκε μέσα σε ταξικούς ανταγωνισμούς, οι οποίοι 
διαμορφώνονταν διαφορετικά στις διάφορες εποχές. Αλλά όποια µορφή 
κι αν είχαν, η εκμετάλλευση του ενός μέρους της κοινωνίας από το άλλο 
είναι ένα γεγονός κοινό για όλους τους περασµένους αιώνες. Δεν είναι 
περίεργο λοιπόν που η κοινωνική συνείδηση όλων τῶν αιώνων, παρά την 
ποικιλομορφία και τη διαφορετικότητα, κινείται μέσα σε ορισμένες 
κοινές μορφές, σε μορφές συνείδησης, που θα διαλυθούν ολοκληρωτικά 
μόνο µε την πλήρη εξαφάνιση του ταξικού ανταγωνισμού. 

Η κομμουνιστική επανάσταση αποτελεί την πιο ριζική ρήξη με τις 
πατροπαράδοτες σχέσεις ιδιοκτησίας. Δεν εἶναι καθόλου περίεργο που 
στην πορεία της ανάπτυξής της γίνονται οι πιο ριζικές ρήξεις µε τις 
παραδοσιακές ιδέες. 

Ας αφήσουμε όµως τώρα τις αντιρρήσεις της αστικής τάξης ενάντια 
στον κομμουνισμό. Είδαμε παραπάνω ότι το πρώτο βήμα στην εργατική 
επανάσταση εἶναι η ανύψωση του προλεταριάτου σε κυρίαρχη τάξη, η 
κατάκτηση της δημοκρατίας. 

Το προλεταριάτο θα χρησιμοποιήσει την πολιτική του κυριαρχία για 
να αποσπάσει σταδιακά όλο το κεφάλαιο από την αστική τάξη, να 
συγκεντρώσει όλα τα εργαλεία παραγωγής στα χέρια του κράτους, 
δηλαδή στο προλεταριάτο οργανωμένο σαν κυρίαρχη τάξη, και να 
αυξήσει όσο το δυνατόν πιο γρήγορα τη μάζα των παραγωγικών 
δυνάμεων. 

Αυτό, φυσικά, στην αρχή µπορεί να γίνει µόνο µε δεσποτικές 
παρεμβάσεις στο δικαίωµα της ιδιοκτησίας και στις αστικές σχέσεις 
παραγωγής, δηλαδή µε μέτρα που οικονομικά φαίνονται ανεπαρκή και 
αστήρικτα, αλλά που στην πορεία τον κινήματος ξεπερνούν τον εαυτό 
τους και γίνονται αναπόφευκτα σαν µέσο για να ανατραπεί ολόκληρος ο 
τρόπος παραγωγής. Αυτά τα µέτρα, φυσικά, θα είναι διαφορετικά από 
χώρα σε χώρα. 

Ωστόσο, για τις πιο προηγμένες χώρες, τα παρακάτω µέτρα θα 
μπορούν να μποῦν σε εφαρµογή, σχεδόν παντού: 

1]. Απαλλοτρίωση της κυριότητας γης Και χρησιμοποίηση της 
μίσθωσης γης, για να αντιμετωπιστούν οι κρατικές δαπάνες. 

2. Γερή προοδευτική φορολογία. 

3. Κατάργηση του κληρονομικού δικαίου. 

4. Δήμευση της περιουσίας όλων των μεταναστών και των 
στασιαστών. 

5. Συγκέντρωση πιστώσεων στα χέρια του κράτους, µέσω µιας εθνικής 
τράπεζας, που τα κεφάλαιά της θα ανήκουν στο κράτος και που θα έχει 

το αποκλειστικό μονοπώλιο. 

6. Συγκέντρωση στα χέρια του κράτους όλων τῶν μέσων μεταφοράς. 

7. Αύξηση του αριθμού των εθνικών εργοστασίων και των εργαλείων 
παραγωγής, εκχέρσωση και βελτίωση όλων των εδαφών, σύμφωνα µε 
ένα γενικό σχέδιο. 

8. Ίση υποχρεωτική δουλειά για όλους, οργάνωση βιομηχανικών 
στρατών, ιδιαίτερα για τη γεωργία. 

9. Ενοποίηση της γεωργίας και της βιομηχανίας, µε στόχο τη σταδιακή 
εξάλειψη της διαφοράς μεταξύ πόλης και της υπαίθρου. 

10. Δημόσια και δωρεάν εκπαίδευση για όλα τα παιδιά. Κατάργηση 
της εργασίας τῶν παιδιών στα εργοστάσια µε τη σηµερινή της μορφή. 
Συνδυασμός της εκπαίδευσης µε την υλική παραγωγή κ.λπ. 

Όταν στην πορεία της εξέλιξης θα έχουν εξαφανιστεί οι ταξικές 
διαφορές, κι όταν θα έχει συγκεντρωθεί όλη η παραγωγή στα χέρια τῶν 
οργανωμένων ατόμων, τότε η δημόσια εξουσία θα χάσει τον πολιτικό της 
χαρακτήρα. Η πολιτική εξουσία στην ουσία της είναι η οργανωμένη βία 
μιας τάξης για την καταπίεση µιας άλλης. Όταν το προλεταριάτο στην 
πάλη του ενάντια στην αστική τάξη συγκροτείται αναγκαστικά σε τάξη, 
όταν γίνεται µε µια επανάσταση κυρίαρχη τάξη και σαν κυρίαρχη τάξη 
καταργεί βίαια τις παλιές σχέσεις παραγωγής, τότε μαζί µε αυτές τις 
σχέσεις παραγωγής καταργεί τους όρους ὕπαρξης της ταξικής αντίθεσης, 
τις τάξεις γενικά και έτσι και την ίδια τη δικιά του κυριαρχία σαν τάξη. 

Η παλιά αστική κοινωνία µε τις τάξεις και τις ταξικές της αντιθέσεις 
αντικαθίσταται από µια ένωση στην οποία η ελεύθερη ανάπτυξη του 
καθενός είναι η προὐπόθεση για την ελεύθερη ανάπτυξη όλων. 

ΗΙ. 


ΣΟΣΙΑΛΙΣΤΙΚΗ ΚΑΙ ΚΟΜΜΟΥΝΙΣΤΙΚΗ 


ΦΙΛΟΛΟΓΙΑ 
1. Ο αντιδραστικός Σοσιαλισμός 


α) Ο φεουδαρχικός Σοσιαλισμός 


Η γαλλική και η αγγλική αριστοκρατία απ᾽ την ίδια την ιστορική της 
θέση κλήθηκε να γράψει λίβελους ενάντια στη σύγχρονη αστική 
κοινωνία. Στη γαλλική επανάσταση του Ιουνίου του 1830, στο αγγλικό 
κίνημα για τη μεταρρύθμιση, η αριστοκρατία υπέκυψε για µια ακόμα 
φορά στο µισητό νεόπλουτο. Δεν θα μπορούσε πλέον να τίθεται θέμα 
σοβαρού πολιτικού αγώνα. Μόνο η φιλολογική πάλη της απέμεινε. Αλλά 
και στον τοµέα της φιλολογίας η παλιά φρασεολογία της εποχής της 
παλινόρθωσης! εἰχε γίνει αδύνατη. Προκειμένου να προκαλέσει 
συμπάθειες, η αριστοκρατία έπρεπε να παραβλέψει φαινομενικά τα δικά 
της συμφέροντα και να διατυπώσει το κατηγορητήριό της ενάντια στην 
αστική τάξη μόνο προς το συμφέρον της εργατικής τάξης που ήταν θύμα 
της εκμετάλλευσης. Με αυτόν τον τρόπο απολάμβανε την ικανοποίηση 
ότι μπορούσε ν᾽ απευθύνει λίβελους ενάντια στο νέο αφεντικό της και να 
του ψιθυρίζει στο αὐτί λίγο-πολύ δυσοίωνες προφητείες. 

Έτσι προέκυψε ο φεουδαρχικός σοσιαλισμός, μισός µοιρολόι, μισός 
λίβελος, μισός απόηχος του παρελθόντος, μισός προάγγελος του 
μέλλοντος, χτυπώντας μερικές φορές κατάστηθα την αστική τάξη με 
πικρόχολη, πνευματική, σαρκαστική κριτική, αλλά που φαινόταν πάντα 
κωμική στην απόλυτη αδυναμία της να κατανοήσει την πορεία της 
σύγχρονης ιστορίας. 

Κουνούσαν σαν σημαία στα χέρια τους τον προλεταριακό σάκο της 
ζητιανιάς για να μαζέψουν τον κόσμο πίσω τους. Κάθε φορά όµως που 
τους ακολουθούσε, έβλεπε από πίσω τους τα παλιά φεουδαρχικά 
οικόσηµα και έφευγε ξεσπάζοντας σε βροντερά ασεβή γέλια. 

Ένα µέρος από τοὺς γάλλους νομιμόφρονες2 και της «Νέας Αγγλίας» 
πρόσφεραν στον κόσμο αυτό το θέαμα. 


1. Δεν εννοούμε την αγγλική παλινόρθωση του 1660-1689, αλλά τη γαλλική περίοδο της 
παλινόρθωσης του 1814-1830. [Σχόλιο του Ένγκελς στην αγγλική έκδοσή του 1 8δ8]. 

2. Οπαδοί της δυναστείας των Βουρβόνων που ανατράπηκε το 1830. Εκπροσωπούσαν τα 
συμφέροντα τῶν μεγάλων γαιοκτημόνων. Στον αγώνα ενάντια στη δυναστεία του οἰκου της 
Ορλεάνης που κυριαρχούσε το 1530-1848 και που στηριζόταν στη χρηματιστική αριστο- 

Όταν οι φεουδάρχες αποδεικνύουν ότι ο δικός τους τρόπος 
εκμετάλλευσης ήταν αλλιώς διαμορφωμένος από τον αστικό, τότε 
ξεχνούν μόνο ένα πράγμα, ότι αυτοί ασκούσαν την εκμετάλλευση µέσα 
σε ολότελα διαφορετικές καταστάσεις και συνθήκες που έχουν 
ξεπεραστεί σήμερα. Όταν αποδεικνύουν ότι κάτω από τη δική τους 
κυριαρχία δεν υπήρχε το σύγχρονο προλεταριάτο, ξεχνούν μόνο ότι η 
σύγχρονη αστική τάξη ήταν ένας αναγκαίος γόνος του δικού τους 
κοινωνικού καθεστώτος. 

Κατά τα άλλα αποσιωπούν τόσο λίγο τον αντιδραστικό χαρακτήρα της 
κριτικής τους, που η κύρια κατηγορία τους ενάντια στην αστική τάξη 
συνίσταται ακριβώς στο γεγονός ότι στο καθεστώς τους αναπτύσσεται 
μια τάξη που θα τινάξει στον αέρα όλο το παλιό κοινωνικό καθεστώς. 

Κατηγορούν την αστική τάξη ακόµα περισσότερο ότι δημιουργεί ένα 
επαναστατικό προλεταριάτο και όχι ένα προλεταριάτο γενικά. 

Γι’ αυτόν το λόγο στην πολιτική πρακτική συμμετέχουν σ᾽ όλα τα 
μέτρα βίας ενάντια στην εργατική τάξη και στην καθημερινή ζωή, παρ᾽ 
όλη τη φουσκωμένη φρασεολογία τους, αρκούνται να μαζεύουν τα χρυσά 
μήλα” και να εμπορεύονται και να ανταλλάσσουν την πίστη, τον έρωτα 
και την τιμή, µε μαλλί προβάτου, κοκκινογούλια και ρακή”. Και όπως ο 
παπάς συμβάδιζε πάντα µε τη φεουδαρχία, έτσι και ο παπαδίστικος 
σοσιαλισμός συμβαδίζει µε τον φεουδαρχικό. 

Δεν υπάρχει πιο εύκολο πράγμα από το να δώσεις στο χριστιανικό 
ασκητισµό µια σοσιαλιστική πινελιά. Και ο Χριστιανισμός δεν τάχθηκε 
κατά της ατομικής ιδιοκτησίας, κατά του γάμου, κατά του κράτους; Δεν 
κήρυττε την φιλανθρωπία και την ζητιανιά, την αγαµία και τη θανάτωση 
της σάρκας, το μοναχικό βίο και την εκκλησία αντί αυτών; Ο 
χριστιανικός σοσιαλισμός είναι μόνο ο αγιασμός που µε αυτόν ο παπάς 
ευλογεί την οργή του αριστοκράτη. 


κρατία και τη μεγαλοαστική τάξη, ένα τμήμα τῶν νομιμοφρόνων προχωρούσε συχνά στην 
κοινωνική δημαγωγία και συμπεριφερόταν σαν προστάτης των εργαζομένων από την 
εκμετάλλευση της αστικής τάξης (σχόλιο γερμ. σύντ.). 

3, Η «Νέα Αγγλία» (Π1πρς Επο]απά) ήταν ένας κύκλος που ιδρύθηκε το 1824 από Άγγλους 
αριστοκράτες, πολιτικούς και ανθρώπους των γραμμάτων, που προσχώρησαν στο 
Συντηρητικό Κόμμα (Τόρις). Γνωστοί εκπρόσωποι της «Νέας Αγγλίας» ήταν ο Μπέντζαμιν 
Ντισραέλι (1804-1881) και ο Τομας Κάρλαϊλ (1795-1881). Έκφραζαν τη δυσαρέσκεια της 
αριστοκρατίας τῶν γαιοκτημόνων για την αυξανόμενη οικονομική και πολιτική εξουσία της 
αστικής τάξης και χρησιμοποίησαν δημαγωγικά µέσα για να επηρεάσουν την εργατική τάξη 
και να τη χρησιμοποιήσουν κατά της αστικής τάξης. (σχόλιο γερμ. σύντ.). 

4. Στην έκδοση του 1888 «τα μήλα που έπεσαν από το δέντρο της βιομηχανίας» (σχόλιο 
γερμ. έκδ.). 

5. Αυτό αφορά κυρίως τη Γερμανία, όπου οι ευγενείς της υπαίθρου και οι γιούνκερ 
εκμεταλλεύονται ένα µεγάλο μέρος από τα κτήματά τους για δικό τους λογαριασμό και µε τη 
βοήθεια επιστατών, ενώ παράλληλα είναι µεγαλοπαραγωγοί ζάχαρης από τεύτλα και ρακής 
από πατάτες. Οι πλουσιότεροι Άγγλοι αριστοκράτες δεν ξέπεσαν ακόµα τόσο πολύ, αλλά κι 
αυτοί ακόµα ξέρουν πώς µπορεί να εξουδετερώνει κανείς την πτώση της μίσθωσης της γης µε 
την προσφορά του ονόματος του σε λίγο-πολύ αμφίβολης ποιότητας ιδρυτές μετοχικών 
εταιριών. [Σημείωση του Ένγκελς στην αγγλική έκδοση του | 8δ8]. 

Η φεουδαρχική αριστοκρατία δεν είναι η μοναδικῇ τάξη που 
ανατράπηκε από την αστική τάξη, δεν είναι η μοναδική τάξη που οι 
συνθήκες της ζωής της μαραίνονταν και σβήνανε μέσα στη σύγχρονη 
αστική κοινωνία. Οι µικροαστοί του μεσαίωνα και η μικρή αγροτική 
τάξη ήταν οι πρόδρομοι της σύγχρονης αστικής τάξης. Στις λιγότερο 
βιομηχανικά και εμπορικά ανεπτυγμένες χώρες, αυτή η τάξη εξακολουθεί 
να φυτοζωεί πλάι στην αστική τάξη που αναπτύσσεται. 

Στις χώρες όπου αναπτύχθηκε ο σύγχρονος πολιτισμός, διαμορφώθηκε 
μια καινούργια τάξη μικροαστών, η οποία ταλαντεύεται ανάμεσα στο 
προλεταριάτο και την αστική τάξη και ξαναδημιουργείται πάντα απ᾿ την 
αρχή σαν συμπληρωματικό κομμάτι της αστικής κοινωνίας, τα µέλη της 
οποίας όμως, λόγω του ανταγωνισμού, ρίχνονται συνεχώς στο 
προλεταριάτο και που ακόμα, µε την ανάπτυξη της μεγάλης βιομηχανίας, 
βλέπουν να πλησιάζει η στιγµή που θα εξαφανιστούν ολότελα σαν 
αυτοτελές τμήμα της σύγχρονης κοινωνίας και θα αντικατασταθούν στο 
εμπόριο, τη μανιφακτούρα και τη γεωργία, µε επιστάτες και υπηρέτες. 

Σε χώρες όπως η Γαλλία, όπου η αγροτική τάξη αποτελεί πολύ 
περισσότερο από το μισό του πληθυσμού, ήταν φυσικό οι συγγραφείς, 
που υπερασπίστηκαν το προλεταριάτο ενάντια στην αστική τάξη να 
χρησιμοποιήσουν στην κριτική τους για το αστικό καθεστώς το 
μικροαστικό και μικροαγροτικό πρότυπο και να πάρουν το μέρος τῶν 
εργατών από τη μικροαστική σκοπιά. Έτσι διαμορφώθηκε ο 
μικροαστικός σοσιαλισμός. Ο Σισµοντί! είναι ο επικεφαλής αυτής τῆς 
φιλολογίας, όχι μόνο για τη Γαλλία, αλλά και για την Αγγλία. 

Ο σοσιαλισμός αυτός ανέλυσε µε πολύ µεγάλη οξύνοια τις αντιφάσεις 
που υπάρχουν στις σύγχρονες σχέσεις παραγωγής. Ξεσκέπασε τις 
υποκριτικές ὠραιοποιήσεις τῶν οικονομολόγων. Απέδειξε µε αδιάψευστο 
τρόπο τα καταστροφικά αποτελέσµατα των μηχανών και του 
καταμερισμού της εργασίας, τη συγκέντρωση τῶν κεφαλαίων και της 
γαιοκτησίας, την υπερπαραγωγή, τις κρίσεις, την αναπόφευκτη 
κατάρρευση της µικροαστικής τάξης και τῶν αγροτών, την δυστυχία του 
προλεταριάτου, την αναρχία στην παραγωγή, τις κραυγαλέες ανισότητες 
στην η διανομή του πλούτου, τον εξοντωτικό βιομηχανικό πόλεμο 
ανάμεσα στα έθνη, τη διάλυση των παλιών εθίμων, των παλιών 
οικογενειακών σχέσεων, τῶν παλιών εθνικοτήτων. 

Ως προς το θετικό του περιεχόµενο, όµως, αυτός ο σοσιαλισμός είτε 
θέλει να αποκαταστήσει τα παλιά µέσα παραγωγής και ανταλλαγής και 
μαζί τους τις παλιές σχέσεις ιδιοκτησίας και την παλιά κοινωνία, είτε να 


1. Ο Ζαν Σαρλ. Λεονάρντ ντε Σισµοντί (9 Μαι 1773 -- 25 Ιουν 1842), γνωστός και ὡς Ζαν 
Σαρλ. Λεονάρντ Σιµόντ ντε Σισµοντί, του οποίου το πραγµατικό επώνυμο ήταν Σιµόντ, ήταν 
Ελβετός ιστορικός και πολιτικός οικονομολόγος, ο οποίος εἶναι περισσότερο γνωστός για τα 
έργα του στη γαλλική και ιταλική ιστορία και τις οικονομικές του ιδέες.(Σ.τ.μ.) 

κλείσει ξανά µε τη βία τα σύγχρονα µέσα παραγωγής και ανταλλαγής 
µέσα στα πλαίσια των παλιών σχέσεων ιδιοκτησίας, που είχαν διαλυθεί 
και που δεν μπορούσαν παρά να διαλυθούν απ᾽ αυτά τα ίδια τα σύγχρονα 
μέσα παραγωγής. Και στις δύο περιπτώσεις, ο σοσιαλισμός αυτός είναι 
ταυτόχρονα και αντιδραστικός και ουτοπικός. Συντεχνιακό καθεστώς στη 
μανιφακτούρα και την πατριαρχική οικονομία στην ύπαιθρο, αυτή είναι η 
τελευταία του λέξη. 

Στην παραπέρα εξέλιξή της η τάση αυτή κατάντησε µια δειλή 
αποχαύνωση. 


γ) Ο γερμανικός ή «αληθινός» Σοσιαλισμός 


Η σοσιαλιστική και κομμουνιστική φιλολογία της Γαλλίας που 
προέκυψε κάτω από την πίεση της κυρίαρχης αστικής τάξης και που εἶναι 
η Φιλολογική έκφραση της πάλης ενάντια σε αυτή την κυριαρχία, 
μεταφέρθηκε στη Γερμανία σε µια εποχή όπου η αστική τάξη μόλις 
άρχιζε τον αγώνα της ενάντια στο φεουδαρχικό απολυταρχισμό. 

Γερμανοί φιλόσοφοι, μισοφιλόσοφοι και «ὠραιολόγοι ρίχτηκαν 
άπληστα σε αυτή τη φιλολογία, ξεχνώντας μόνο ότι όταν αυτά τα γραπτά 
μετανάστευσαν από τη Γαλλία στη Γερμανία, δεν μετανάστευσαν 
ταυτόχρονα και οι γαλλικές συνθήκες διαβίωσης. Μέσα στις γερμανικές 
συνθήκες, η γαλλική φιλολογία έχασε κάθε άμεση πρακτική σημασία και 
πήρε µια καθαρά φιλολογική όψη. Αναγκάστηκε να παρουσιαστεί σαν 
αργόσχολη θεωρητικολογία[8] για την πραγματοποίηση της ανθρώπινης 
φύσης. Έτσι, για τους γερμανούς φιλόσοφους του 18ου αιώνα, οι 
διεκδικήσεις της πρώτης γαλλικής επανάστασης είχαν μόνο την έννοια 
ότι ήταν διεκδικήσεις του «πρακτικού λόγου» γενικά, και οι εκδηλώσεις 
της θέλησης της επαναστατικής γαλλικής αστικής τάξης σήμαιναν στα 
μάτια τους νόμους της καθαρής θέλησης, της θέλησης, όπως θα πρέπει να 
είναι, της αληθινά ανθρώπινης θέλησης. Το μοναδικό έργο των γερμανών 
λογίων συνίστατο στο να φέρουν τις νέες γαλλικές ιδέες σε αρμονία µε 
την παλιά τους φιλοσοφική συνείδηση ή καλύτερα να αφομοιώσουν τις 
γαλλικές ιδέες από τη δικιά τους τη φιλοσοφική άποψη. Ἡ αφομοίωση 
αυτή έγινε µε τον ίδιο τρόπο, µε τον οποίο αφομοιώνει κανείς µια ξένη 
γλώσσα, µε τη μετάφραση. 

Είναι γνωστό πώς οι καλόγεροι αντικατέστησαν χειρόγραφα στα οποία 
ήταν γραμμένα τα κλασικά έργα τῶν παλαιών παγανιστικών χρόνων µε 
ανούσιες ιστορίες Καθολικών αγίων. Οι γερμανοί λόγιοι ακολούθησαν 
τον αντίθετο δρόμο µε τη βέβηλη γαλλική φιλολογία. Ἔγραφαν τις 
φιλοσοφικές τους ανοησίες πίσω από το γαλλικό πρωτότυπο. Για 
παράδειγμα, πίσω από τη γαλλική κριτική τῶν χρηματικών σχέσεων, 
έγραψαν «εγκατάλειψη της ανθρώπινης φύσης», πίσω από τη γαλλική 
κριτική του αστικού κράτους έγραψαν «κατάργηση της κυριαρχίας του 
αφηρηµένου γενικού» κ.λπ. 

Την υποκατάσταση αυτής της φιλοσοφικής φρασεολογίας στις 
γαλλικές εξελίξεις τη βάφτισαν «φιλοσοφία της πράξης», «αληθινό 
σοσιαλισμό», «γερμανική επιστήμη του σοσιαλισμού», κ.λπ. 

Με τον τρόπο αυτό ευνούχισαν κυριολεκτικά τη γαλλική σοσιαλιστική 
και κομμουνιστική φιλολογία. Και αφού στα χέρια των Γερμανών αυτή η 
φιλολογία έπαψε να εκφράζει την πάλη μιας τάξης ενάντια σε μια άλλη, 
ο Γερμανός πείστηκε ότι ξεπέρασε τη «γαλλική μονομέρεια» και ότι 
εκπροσωπούσε, αντί τις αληθινές ανάγκες, την ανάγκη για την αλήθεια 
και αντί για τα συμφέροντα του προλεταριάτου, τα συμφέροντα της 
ανθρώπινης φύσης, του ανθρώπου γενικά, του ανθρώπου που δεν ανήκει 
σε καμιά τάξη, που δεν ανήκει καθόλου στην πραγματικότητα, που 
ανήκει μόνο στον ομιχλώδη ουρανό της φιλοσοφικής φαντασίας. 

Αυτός ο γερμανικός σοσιαλισμός, που έπαιρνε τόσο σοβαρά και 
πανηγυρικά τις αδέξιες μαθητικές του ασκήσεις και τις διαλαλούσε τόσο 
κραυγαλέα, έχασε ωστόσο σταδιακά την παιδαγωγική του αθωότητα. Ο 
αγώνας της γερμανικής και ιδιαίτερα της πρωσικής αστικής τάξης 
ενάντια στους φεουδάρχες και την απόλυτη μοναρχία, µε µια λέξη, το 
φιλελεύθερο κίνημα, έγινε πιο σοβαρός. 

Στον «αληθινό» σοσιαλισμό δόθηκε έτσι η τόσο ποθητή ευκαιρία να 
αντιπαραθέσει τις σοσιαλιστικές διεκδικήσεις στο πολιτικό κίνημα, για 
να εξαπολύσει τα πατροπαράδοτα αναθέματα ενάντια στο 
φιλελευθερισμό, ενάντια στο αντιπροσωπευτικό κράτος, ενάντια στον 
αστικό ανταγωνισμό, την αστική ελευθερία του Τύπου, το αστικό δίκαιο, 
την αστική ελευθερία και ισότητα και για να κηρύξει στη λαϊκή μάζα πως 
δεν έχει να κερδίσει τίποτε από αυτό το αστικό κίνημα, αντίθετα θα τα 
χάσει όλα. Ο γερμανικός σοσιαλισμός ξέχασε έγκαιρα ότι η γαλλική 
κριτική, της οποίας ήταν ο ανόητος απόηχος, προὐπέθετε τη σύγχρονη 
αστική κοινωνία, µε τους αντίστοιχους υλικούς όρους ζωής και µε την 
ανάλογη πολιτική συγκρότηση, όλες προὐποθέσεις που στη Γερμανία 
έπρεπε πρώτα να κατακτηθούν. 

Στις γερμανικές απολυταρχικές κυβερνήσεις µε την ακολουθία τους 
από παπάδες, δασκάλους, ευγενείς της υπαίθρου και γραφειοκράτες, ο 
σοσιαλισμός αυτός χρησίμευε σαν ποθητό σκιάχτρο ενάντια στην 
απειλητικά επίδοξη αστική τάξη. 

Αποτελούσε το γλυκερό συμπλήρωμα στις σκληρές βουρδουλιές και 
τις σφαίρες, µε τις οποίες οι ίδιες αυτές κυβερνήσεις αντιμετώπιζαν τις 
γερμανικές εργατικές εξεγέρσεις. 

Αν ο «αληθινός» σοσιαλισμός έγινε έτσι ένα όπλο στα χέρια των 
κυβερνήσεων ενάντια στη γερμανική αστική τάξη, ταυτόχρονα 
εκπροσωπούσε άµεσα ένα αντιδραστικό συμφέρον, το συμφέρον του 
γερμανικού μικροαστισμού!1. Στη Γερμανία, η µικροαστική τάξη που έχει 
κληροδοτηθεί από το 16ο αιώνα και που από τότε όλο και ξαναεμφανι- 


1. Στην έκδοση του 1888 «τῶν γερμανών Φιλισταίων» 

ζόταν καινούργια µε διαφορετική µορφή, αποτελεί την οὐσιαστική 
κοινωνική βάση της υπάρχουσας κατάστασης. 

Η διατήρησή της είναι διατήρηση της υπάρχουσας κατάστασης στη 
Γερμανία. Η µικροαστική τάξη φοβάται το βέβαιο αφανισμό της από τη 
βιομηχανική και πολιτική κυριαρχία της αστικής τάξης, αφενός σαν 
αποτέλεσµα της συγκέντρωσης του κεφαλαίου και αφετέρου µε την 
εμφάνιση ενός επαναστατικού προλεταριάτου. Ο «αληθινός» 
σοσιαλισμός της φάνηκε ότι χτυπάει μ᾽ ένα σµπάρο δύο τρυγόνια. 
Εξαπλώθηκε σαν επιδημία. 

Ο μανδύας, φτιαγµένος από κερδοσκοπικούς ιστούς αράχνης, 
κεντηµένος µε όμορφα ρητορικά λουλούδια, διαποτισµένος από 
αποπνικτική αισθηµατική δροσιά, αυτός ο απλόχωρος μανδύας µε τον 
οποίο οι Γερμανοί σοσιαλιστές τύλιξαν τις λίγες αποστεωµένες «αιώνιες 
αλήθειες» τους, απλώς αύξησε μόνο την κατανάλωση του εμπορεύματος 
τους από αυτό το κοινό. Από την πλευρά του, ο γερμανικός σοσιαλισμός 
αντιλαμβάνεται όλο και πιο πολύ τον προορισμό του να εἰναι ο 
πομπώδης εκπρόσωπος αυτής της μικροαστικής κοινότητας. 

Ανακήρυξε το γερμανικό έθνος πρότυπο έθνος Και τον Γερμανό 
μικροαστό πρότυπο του ανθρώπου. Σε κάθε αχρειότητα αυτού του 
μικροαστού έδινε ένα απόκρυφο, ανώτερο, σοσιαλιστικό νόημα που 
σήμαινε το αντίθετο της. ΈἜβγαζε σαν την τελική συνέπεια, παίρνοντας 
μια ευθεία θέση ενάντια στη «βάναυσα καταστροφική» τάση του 
κομμουνισμού και διακηρύσσοντας την αμερόληπτη ανωτερότητά του 
πάνω απὀ όλους τους ταξικούς αγώνες. Με ελάχιστες εξαιρέσεις, όλα τα 
δήθεν σοσιαλιστικά και κομμουνιστικά έργα που κυκλοφορούν στη 
Γερμανία, ανήκουν στην σφαίρα αυτής της βρώμικης και εκνευριστικής 
φιλολογίας!. 


2. Ο συντηρητικός ή Αστικός σοσιαλισμός 


Ένα µέρος της αστικής τάξης θέλει να διορθώσει τα κοινωνικά δεινά, 
για να εξασφαλίσει τη συνέχιση της ύπαρξης τῆς αστικής κοινωνίας. 

Σ᾽ αυτή την κατηγορία ανήκουν: οικονομολόγοι, φιλάνθρωποι, 
ανθρωπιστές, άνθρωποι που ασχολούνται µε τη βελτίωση της 
κατάστασης της εργατικής τάξης, οργανωτές αγαθοεργιών, υποστηρικτές 
της κατάργησης της βίας στα ζώα, ιδρυτές συλλόγων υπέρ της 
μετριοπάθειας, οι πιο παρδαλοί ψευτομεταρρυθμιστές. Κι αυτό τον 
αστικό σοσιαλισμό έφτασαν να τον επεξεργαστούν σε ολόκληρα 
συστήματα. 

Ας αναφέρουμε σαν παράδειγµα τη «Φιλοσοφία της αθλιότητας» του 


1. Η επαναστατική θύελλα του 1848 σάρωσε όλη αυτή την αξιοθρήνητη τάση και αφαίρεσε 
από τους οπαδούς της την όρεξη να μιλούν άλλο για σοσιαλισμό. Κύριος εκπρόσωπος και 
κλασικός τύπος αυτής της τάσης είναι ο κ. Καρλ Γκριν. [Σημείωση του Ένγκελς στη 
γερμανική έκδοση του 1590/. 

Προυντόν. 

Οι σοσιαλιστές αστοί θέλουν τις συνθήκες ζωής της σύγχρονης 
κοινωνίας χωρίς τους αγώνες και τους κινδύνους που απορρέουν 
αναγκαστικά απ᾿ αυτήν. Θέλουν τη σηµερινή κοινωνία, αλλά αφού της 
αφαιρεθούν τα στοιχεία που την επαναστατικοποιούν και τη διαλύουν. 
Θέλουν την αστική τάξη χωρίς το προλεταριάτο. Η αστική τάξη, φυσικά, 
φαντάζεται τον κόσμο στον οποίο κυριαρχεί σαν τον καλύτερο κόσμο. Ο 
αστικός σοσιαλισμός επεξεργάζεται αυτή την παρήγορη εικόνα σε ένα 
μισό ή ολοκληρωμένο σύστημα. Όταν αστικός σοσιαλισμός καλεί το 
προλεταριάτο να πραγματοποιήσει τα συστήματά του και να μπει στη νέα 
Ἱερουσαλήμ, τότε κατά βάθος το καλεί απλώς να σταματήσει στη 
σημερινή κοινωνία, αλλά να αποβάλει τις εχθρικές αντιλήψεις που έχει 
για αυτήν. 

Μια δεύτερη, λιγότερο συστηματική, αλλά πιο πρακτική μορφή αυτού 
του σοσιαλισμού, προσπάθησε να αποθαρρύνει την εργατική τάξη από 
κάθε επαναστατικό κίνημα, αποδεικνύοντας ότι δεν μπορεί να την 
ὠφελήσει αυτή ή εκείνη η πολιτική αλλαγή, αλλά µόνο µια αλλαγή των 
υλικών συνθηκών ζωής, των οικονομικών σχέσεων. Αλλάζοντας όμως τις 
υλικές συνθήκες ζωής, αυτός ο σοσιαλισμός δεν εννοεί καθόλου την 
κατάργηση των αστικών σχέσεων παραγωγής, που είναι δυνατόν να γίνει 
μόνο µε επαναστατικό τρόπο, αλλά διοικητικές βελτιώσεις που 
πραγματοποιούνται πάνω στο έδαφος αυτών τῶν σχέσεων παραγωγής και 
επομένως δεν θα αλλάξει τίποτα στη σχέση μεταξύ του κεφαλαίου και 
της μισθωτής εργασίας, αλλά στην καλύτερη περίπτωση θα μειώσει για 
την αστική τάξη τα έξοδα της κυριαρχίας της και θα απλοποιήσει τον 
κρατικό της προὐπολογισμό. 

Την πιο ταιριαστή του έκφραση ο αστικός σοσιαλισμός την αποκτάει 
τότε µόνο, όταν καταντάει µια απλή ρητορική φιγούρα. 

Ελεύθερο εμπόριο! προς το συμφέρον της εργατικής τάξης: 
προστατευτικοί δασμοί! προς το συμφέρον της εργατικής τάξης: φυλακές 
µε κελιά! προς το συμφέρον της εργατικής τάξης: αυτή είναι η τελευταία 
λέξη του αστικού σοσιαλισμού, η μόνη που την εννοεί στα σοβαρά. 

Ο σοσιαλισμός της αστικής τάξης συνίσταται ακριβώς στον ισχυρισμό 
ότι οι αστοί είναι αστοί -- προς το συμφέρον της εργατικής τάξης. 


3. Ο κριτικός-ουτοπικός Σοσιαλισμός ή Κομμουνισμός 


Δεν μιλάμε εδώ για τη φιλολογία, που σε όλες τις σύγχρονες μεγάλες 
επαναστάσεις διατύπωσε τις διεκδικήσεις του προλεταριάτου. (έργα του 
Φρανσουά-Νοέλ Μπαμπέφ κ.λπ.) 

Οι πρώτες προσπάθειες του προλεταριάτου, σε μια εποχή γενικού 
αναβρασμού, στην περίοδο της ανατροπής της φεουδαρχικής κοινωνίας, 
να διεκδικήσει άµεσα τα ταξικά του συμφέροντα, απέτυχαν αναγκαστικά, 
γιατί το ίδιο το προλεταριάτο δεν είχε ακόµα εξελιχθεί και γιατί έλειπαν 

οι υλικοί όροι για την απελευθέρωσή του, που είναι ακριβώς το προϊόν 
της αστικής εποχής. Η επαναστατική φιλολογία που συνόδευε τα πρώτα 
αυτά κινήματα του προλεταριάτου, είναι στο περιεχόμενο της 
αναγκαστικά αντιδραστική. Κηρύσσει ένα γενικό ασκητισµό και έναν 
ὠμό εξισωτισµό. 

Τα καθαυτό σοσιαλιστικά και κομμουνιστικά συστήµατα, τα 
συστήματα του Ανρί ντε Σαιν-Σιμόν, του Σαρλ. Φουριέ, του Ρόμπερτ 
Όουεν κ.λπ., εμφανίζονται στην πρώτη ανεξέλικτη περίοδο της πάλης 
ανάμεσα στο προλεταριάτο και την μπουρζουαζία, που περιγράψαµε πιο 
πάνω. (Βλ. Αστική τάξη και Προλεταριάτο). 

Είναι αλήθεια ότι οι εφευρέτες αυτών των συστηµάτων βλέπουν την 
αντίθεση των τάξεων καθώς και την αποτελεσματικότητα τῶν 
διαλυτικών στοιχείων µέσα στην ίδια την κυρίαρχη κοινωνία, αλλά δεν 
βλέπουν καμία ιστορική πρωτοβουλία από την πλευρά του 
προλεταριάτου, κανένα δικό του πολιτικό κίνημα. 

Δεδομένου ότι η ανάπτυξη της ταξικής αντίθεσης συμβαδίζει µε την 
ανάπτυξη της βιομηχανίας, δεν βλέπουν οὔτε τους υλικούς όρους για την 
απελευθέρωση του προλεταριάτου και ψάχνουν να βρουν µια κοινωνική 
επιστήμη, κοινωνικούς νόμους για να δημιουργήσουν αυτούς τοὺς όρους. 
Στη θέση της κοινωνικής δράσης πρέπει να μπει η προσωπική τους 
εφευρετική δράση, στη θέση τῶν ιστορικών όρων για την απελευθέρωση 
μπαίνουν φανταστικοί όροι, στη θέση της βαθμιαία αναπτυσσόµενης 
οργάνωσης του προλεταριάτου σε τάξη, μπαίνει µια οργάνωση της 
κοινωνίας που σκαρώθηκε ειδικά γι᾿ αυτό. Για αυτούς, η μελλοντική 
παγκόσμια ιστορία αναλύεται στην προπαγάνδα και την πρακτική 
εφαρµογή των κοινωνικών τους σχεδίων. Έχουν, βέβαια, επίγνωση ότι µε 
τα σχέδιά τους εκπροσωπούν κυρίως τα συμφέροντα της εργατικής 
τάξης, γιατί είναι η τάξη που υποφέρει πιο πολύ. Μόνο από αυτή τη 
σκοπιά της τάξης που υποφέρει περισσότερο, υπάρχει γι αυτούς το 
προλεταριάτο. 

Η ανεξέλικτη, όµως, µορφή της ταξικής πάλης, όπως και οι δικές τους 
συνθήκες ζωής, τους κάνουν να νομίζουν πως βρίσκονται πολύ πιο πάνω 
απ᾿ αυτή την ταξική αντίθεση. Θέλουν να βελτιώσουν τις συνθήκες 
διαβίωσης όλων των μελών της κοινωνίας, ακόμα και των πιο 
ευκατάστατων. Γι᾽ αυτό, απευθύνουν διαρκώς εκκλήσεις σε ολόκληρη 
την κοινωνία χωρίς διάκριση και μάλιστα κατά προτίμηση στην κυρίαρχη 
τάξη. Αρκεί να καταλάβει κανείς το σύστημά τους για να αναγνωρίσει 
ότι είναι το καλύτερο δυνατό σχέδιο της καλύτερης δυνατής κοινωνίας. 

Γι’ αυτό απορρίπτουν κάθε πολιτική και ιδιαίτερα κάθε επαναστατική 
δράση, θέλουν να πετύχουν το στόχο τοὺς µε ειρηνικά μέσα και 
προσπαθούν να ανοίξουν δρόµο στο καινούργιο κοινωνικό ευαγγέλιο µε 
μικρούς πειραματισμούς, που φυσικά πάντα αποτυγχάνουν, µε τη δύναμη 
του παραδείγματος. 

Αυτή η φανταστική περιγραφή της μελλοντικῆς κοινωνίας εμφανίζεται 

σε µια εποχή που το προλεταριάτο είναι ακόµα εξαιρετικά ανεξέλικτο, 
δηλαδή ακόµη αντιλαμβάνεται τη θέση του µε φανταστικό τρόπο. από 
την πρώτη του προαίσθηση για έναν γενικό μετασχηματισμό τῆς 
κοινωνίας. 

Τα σοσιαλιστικά και κομμουνιστικά κείµενα αποτελούνται όµως και 
από κριτικά στοιχεία. Χτυπούν όλες τις βάσεις της σημερινής κοινωνίας. 
Γι’ αυτό πρόσφεραν εξαιρετικά πολύτιμο υλικό για τη διαφώτιση των 
εργατών. Οι θετικές τους απόψεις για τη μελλοντική κοινωνία, για 
παράδειγµα την κατάργηση της αντίθεσης μεταξύ πόλης και υπαίθρου, 
κατάργηση της οικογένειας, του ατομικού κέρδους, της µισθωτής 
εργασίας, η διακήρυξη της κοινωνικής αρμονίας, η μετατροπή του 
κράτους σε απλή διαχείριση της παραγωγής -- όλες αυτές οι θέσεις τους 
εκφράζουν μόνο ότι η ταξική αντίθεση, που μόλις αρχίζει να 
αναπτύσσεται και την οποία την γνωρίζουν μόνο στην πρώτη 
αδιαµόρφωτη και ακαθόριστη ακόµα µορφή της, εξαλείφεται. Γι’ αυτό, 
αυτές οι θέσεις εξακολουθούν να έχουν ένα καθαρά ουτοπικό νόημα. 

Η σημασία του κριτικού-ουτοπικού σοσιαλισμού ή του κομμουνισμού 
είναι αντιστρόφως ανάλογη µε την ιστορική εξέλιξη. Στον ίδιο βαθµό 
που αναπτύσσεται και διαμορφώνεται η ταξική πάλη. αυτή η φανταστική 
ανύψωση πάνω απ᾿ αυτή την πάλη, αυτή η φανταστική καταπολέμησή 
της, χάνει κάθε πρακτική αξία και κάθε θεωρητική δικαιολόγηση. Γι’ 
αυτό, ενώ οι δημιουργοί αυτών των συστηµάτων ήταν επαναστάτες από 
πολλές απόψεις, οι μαθητές τους πάντα συγκροτούν αντιδραστικές 
αιρέσεις. Διατηρούν αναλλοίωτες τις παλιές αντιλήψεις των δασκάλων 
σε σχέση µε την ιστορική εξέλιξη του προλεταριάτου. Προσπαθούν 
λοιπόν µε συνέπεια να αμβλύνουν ξανά την ταξική πάλη και να 
συμβιβάσουν τις αντιθέσεις. Εξακολουθούν να ονειρεύονται ότι θα 
πραγματοποιήσουν µε πειράµατα τις κοινωνικές τους ουτοπίες, ιδρύοντας 
μεμονωμένα φαλανστήρια:, δημιουργώντας αποικίες στο εσωτερικό 
(Ηοπιε-οο[οπἰεο)᾽, χτίζοντας µια µικρή Ικαρία -- μικροσκοπική έκδοση 
της νέας Ιερουσαλήμ --, και για να χτίσουν όλους αυτούς τοὺς ισπανικούς 
πύργους, αναγκάζονται να κάνουν έκκληση στην αστική καρδιά και το 
αστικό βαλάντιο των φιλάνθρωπων. 

Σταδιακά πέφτουν στην κατηγορία των αντιδραστικών ή τῶν 
συντηρητικών σοσιαλιστών που περιγράψαμε πιο πάνω, διαφέροντας από 
αυτούς μόνο στην πιο συστηματική σχολαστικότητά τους, στη φανατική 
προκατάληψη για τη θαυματουργή αποτελεσματικότητα της Κοινωνικής 
τους επιστήμης. Τι’ αυτό αντιτάσσονται µε πείσμα σε κάθε πολιτικό 


1. Φαλανστήρια ήταν η ονομασία τῶν σοσιαλιστικών αποικιών που σχεδίαζε ο Σαρλ. Φουριέ. 
Ικαρία, ονόμαζε ο Καμπέ την ουτοπία του και αργότερα την κομμουνιστική του αποικία στην 
Αμερική. [Σημείωση του Ένγκελς στην αγγλική έκδοσή του | 8δ8]. 

2. Αποικίες στο εσωτερικό (Ηοπιε-οο]οπίος) ονομάζει ο Όουεν τις κομμουνιστικές, 
υποδειγµατικές εταιρίες του. Φαλανστήρια ήταν το όνομα για τα κοινωνικά παλάτια που 
σχεδίασε ο Φουριέ. Ικαρία λεγόταν η φανταστική ουτοπική χώρα, που ο Καμπέ περιέγραφε 
τους κομμουνιστικούς της θεσμούς. [Σημείωση του Ένγκελς στη γερμανική έκδοση του 1890]. 

κίνηµα των εργατών, που μπορούσε να προέρχεται µόνο από µια τυφλή 
έλλειψη πίστης στο νέο ευαγγέλιο. 

Οι οπαδοί του Όουεν στην Αγγλία, του Φουριέ στη Γαλλία αντιδρούν, 
οι πρώτοι ενάντια στους χαρτιστές', οι δεύτεροι ενάντια στους 


ρεφορμιστές2. 


1. Ο χαρτισµός ήταν ένα κίνημα για πολιτικές και κοινωνικές μεταρρυθμίσεις στο Ηνωμένο 
Βασίλειο κατά τα µέσα του 19ου αιώνα, κυρίως μεταξύ 1838 και 1850. (Σ.τ.μ.) 

2. Πρόκειται για τους οπαδούς της παρισινής εφημερίδας Τα Κοίοιπιε (Η Μεταρρύθμιση), 
που υποστήριζαν την εγκαθίδρυση της δημοκρατίας, καθώς και µια σειρά δημοκρατικές και 
κοινωνικές μεταρρυθμίσεις. Η Λα Ρεφόρμ ήταν ημερήσια γαλλική εφημερίδα, όργανο τῶν 
μικροαστών δημοκρατών και ρεπουμπλικάνων, καθώς και τῶν μικροαστών σοσιαλιστών. 
Έβγαινε στο Παρίσι από το 1843 ως το 1850. Ο Ένγκελς δημοσίευσε διάφορα άρθρα στην 
εφημερίδα από τον Οκτώβριο του 1847 ὧς το Ιανουάριο του 1848. 

Ιν. 


ΗΣΤΑΣΗ ΤΩΝ ΚΟΜΜΟΥΝΙΣΤΩΝ ΑΠΕΝΑΝΤΙ 
ΣΤΑ ΔΙΔΦΟΡΑ ΚΟΜΜΑΤΑ ΤΗΣ 
ΑΝΤΙΠΟΛΙΤΕΥΣΗΣ 


Σύμφωνα µε όσα είπαμε στο Κεφάλαιο Π, η σχέση τῶν κομμουνιστών 
µε τα ήδη συγκροτηµένα εργατικά κόμματα είναι αυτονόητη, δηλαδή η 
σχέση τους µε τους χαρτιστές στην Αγγλία και τους αγροτικούς 
μεταρρυθµιστές στη Βόρεια Αμερική. 

Αγωνίζονται για να επιτύχουν τους άμεσους σκοπούς και τα 
συμφέροντα της εργατικής τάξης, αλλά στο σημερινό κίνημα 
εκπροσωπούν ταυτόχρονα και το μέλλον του κινήματος. Στη Γαλλία, οι 
κομμουνιστές τάσσονται µε το σοσιαλδημοκρατικό κόμμα! ενάντια στη 
συντηρητική και ριζοσπαστική αστική τάξη, χωρίς όμως να παραιτηθούν 
από το δικαίωµα να ασκούν κριτική στις φράσεις και στις αυταπάτες που 
έχουν την προέλευσή τους στην επαναστατική παράδοση. 

Στην Ελβετία υποστηρίζουν τους ριζοσπάστες, χωρίς να παραλείπουν 
να αναγνωρίσουν ότι αυτό το κόμμα αποτελείται από αντιφατικά 
στοιχεία, εν μέρει από δηµοκράτες σοσιαλιστές µε τη γαλλική έννοια, και 
εν μέρει από αστούς ριζοσπάστες. 

Μεταξύ των Πολωνών, οι κομμουνιστές υποστηρίζουν το κόμμα που 
θεωρεί την αγροτική επανάσταση σαν προῦπόθεση της εθνικής 
απελευθέρωσης, δηλαδή το κόμμα που το 18467 προκάλεσε την εξέγερση 
της Κρακοβίας. 

Στη Γερμανία, κάθε φορά που η αστική τάξη εκδηλώνεται 
επαναστατικά, το Κομμουνιστικό Κόμμα παλεύει µαζί µε την αστική 
τάξη ενάντια στην απόλυτη μοναρχία, ενάντια στη φεουδαρχική 
γαιοκτησία και το µικροαστισμό. 

Όμως οὔτε στιγµή δεν παραμελεί να καλλιεργεί στους εργάτες µια όσο 
το δυνατό πιο καθαρή συνείδηση σχετικά µε την εχθρική αντίθεση που 


1. Το κόμμα που τότε αντιπροσωπευόταν από τον Λεντρί-Ρολέν στο Κοινοβούλιο, τον Λουί 
Μπλαν στη φιλολογία και στον καθημερινό τύπο από την εφημερίδα Βοΐοτπις. Το όνομα 
«σοσιαλδημοκρατία» σήμαινε τότε για τους αναδόχους του ένα τμήμα του δημοκρατικού ή 
ρεπουμπλικανικού κόμματος µε λίγο-πολύ σοσιαλιστικό χρώμα. [Σημείωση του Ένγκελς στην 
αγγλική ἐκδοσή του 1 8δδ]. 

2. Πολωνοί επαναστάτες δηµοκράτες ξεσηκώθηκαν στις 22 Φεβρουαρίου 1846 στην 
Κρακοβία, που µετά το 1815 είχε περάσει κάτω από τον κοινό έλεγχο της Αυστρίας, της 
Ρωσίας καιτης Πρωσίας, σχημάτισαν εθνική κυβέρνηση και εξέδωσαν ένα μανιφέστο για την 
κατάργηση των φεουδαρχικών βαρών. Η εξέγερση κατεστάλη στις αρχές Μαρτίου του 1846. 

υπάρχει ανάµεσα στην αστική τάξη και το προλεταριάτο, για να μπορούν 
οι Γερμανοί εργάτες να στρέψουν αμέσως ενάντια στην αστική τάξη σαν 
ισάριθµα όπλα τις κοινωνικές και πολιτικές συνθήκες, που η αστική τάξη 
είναι υποχρεωμένη να πραγματοποιήσει µε την κυριαρχία της, έτσι που, 
μετά την ανατροπή των αντιδραστικών τάξεων στη Γερμανία, να 
μπορέσει να ξεκινήσει αμέσως ο αγώνας ενάντια στην ίδια την αστική 
τάξη. Οι κομμουνιστές στρέφουν την κύρια προσοχή τους στη Γερμανία, 
γιατί η Γερμανία βρίσκεται στις παραμονές µιας αστικής επανάστασης 
και γιατί αυτή την ανατροπή την πραγματοποιεί μέσα σε πιο 
προχωρηµένες συνθήκες του ευρωπαϊκού πολιτισμού γενικά και µε ένα 
προλεταριάτο πολύ πιο αναπτυγμένο από την Αγγλία του 17ου και τη 
Γαλλία του 18ου αιώνα, οπότε η γερμανική αστική επανάσταση δεν 
μπορεί παρά να είναι το άμεσο προοίμιο µιας προλεταριακής 
επανάστασης. 

Με µια λέξη, οι κομμουνιστές υποστηρίζουν παντού κάθε 
επαναστατικό κίνημα ενάντια στην υπάρχουσα κοινωνική και πολιτική 
κατάσταση. 

Σε όλα αυτά τα κινήματα προβάλλουν το ζήτημα της ιδιοκτησίας, 
οποιαδήποτε μορφή, περισσότερο ή λιγότερο εξελιγμένη, κι αν έχει 
πάρει, σαν το βασικό ζήτημα του κινήματος. Τέλος, οι κομμουνιστές 
εργάζονται παντού για να φέρουν κοντά τα δημοκρατικά κόμματα όλων 
τῶν χωρών και να τα φέρουν σε συνεννόηση. 

Οι κομμουνιστές θεωρούν ανάξιό τους να κρύβουν τις απόψεις και τις 
προθέσεις τους. Δηλώνουν ανοιχτά ότι οι στόχοι τους μπορούν να 
πραγματοποιηθούν μόνο µε τη βίαιη ανατροπή όλων των μέχρι τώρα 
κοινωνικών συστημάτων. Ας τρέμουν οι κυρίαρχες τάξεις μπροστά σε 
μια κομμουνιστική επανάσταση. Οι προλετάριοι δεν έχουν να χάσουν σ᾽ 
αυτήν τίποτε άλλο, εκτός από τις αλυσίδες τους. Ἔχουν να κερδίσουν 
έναν κόσμο ολόκληρο. 


Προλετάριοι όλων τῶν χωρών, ενωθείτε! 


